title: এহসান আদিল

text: এহসান আদিল (), (জন্মঃ ১৫ মার্চ ১৯৯৩) একজন পাকিস্তানী ক্রিকেটার। তিনি ডান হাতি ব্যাটসম্যান এবং ডানহাতি দ্রুতগামী বোলার। এছাড়াও তিনি ফয়সালাবাদ উলভস, হাবিব ব্যাংক লিমিটেড ক্রিকেট দল এবং পাকিস্তান অনূর্ধ্ব-১৯ ক্রিকেট দল এর হয়ে প্রতিনিধিত্ব করে থাকেন। আদিলকে ২০১৩ সালে দক্ষিণ আফ্রিকা সফরের জন্য পাকিস্তানের টেস্ট স্কোয়াড নির্বাচিত করা হয়।


title: এহসান আদিল

text: এহসান আদিল ২২ ফেব্রুয়ারি ২০১৩, দক্ষিণ আফ্রিকার বিরুদ্ধে টেস্ট ক্রিকেট ম্যাচ খেলার মাধ্যমে আন্তর্জাতিক ক্রিকেটে আগমন করেন। এছাড়াও তিনি ১৭ মে ২০১৩ তারিখে একদিনের আন্তর্জাতিক ম্যাচে স্কটল্যান্ডের বিরুদ্ধে আত্মপ্রকাশ করেন।


title: জেমস প্রেসকট জুল

text: জেমস প্রেসকট জুল একজন ইংরেজ পদার্থবিজ্ঞানী। জুল তাপের ধর্ম পর্যবেক্ষণ করেন এবং যান্ত্রিক কাজের সাথে এর সম্পর্ক আবিষ্কার করেন। শক্তির এসআই একক জুল তার নামেই নামকরণ করা হয়েছে। তাপমাত্রার পরম স্কেল প্রতিষ্ঠার জন্য তিনি লর্ড কেলভিন এর সাথে কাজ করেন।


title: জেমস প্রেসকট জুল

text: জুল ১৮১৮ সালে ২৪শে ডিসেম্বর স্যালফোর্ড, ল্যাঙ্কাসায়ারে এক ধনী ও সম্ভ্রান্ত পরিবারে জন্মগ্রহণ করেন। তার বাবার ওয়াইন তৈরীর ব্যবসা ছিল। জুল তার প্রাথমিক জীবনে বিখ্যাত বিজ্ঞানী ডালটনের কাছে পড়াশুনো করেন। যুবক বয়েসে জুল বাবার ওয়াইন তৈরীর কারখানার ব্যাবসাতে যোগ দেন। সেই সময় বিজ্ঞান চর্চা জুলের কাছে নিছকই শখ ছিল। ১৮৪০ সালের দিকে জুলের বিজ্ঞান চর্চার শুরু হয় যখন তিনি তাদের ওয়াইন কারখানাতে বাষ্পীয় ইঞ্জিনের বদলে বৈদ্যুতিক মোটর ব্যবহারের চেষ্টা শুরু করেন। তাঁর প্রথম বৈজ্ঞানিক প্রকাশনা এই বিষয়ের উপরে।


title: জেমস প্রেসকট জুল

text: ১৮৪১ সালে তিনি জুলের প্রথম সূত্র আবিষ্কার করেন। এই সূত্র অনুযায়ী, কোন পরিবাহীর মধ্যে তড়িৎ প্রবাহের কালে উৎপন্ন তাপের পরিমাপ তড়িৎ প্রবাহের বর্গের সঙ্গে পরিবাহীর রোধের গুন ফলের সমানুপাতিক।


title: জেমস প্রেসকট জুল

text: জুল তার বৈদুতিক মোটরের পরীক্ষা করে পরিমাপ করেন যে এক পাউন্ড জলের তাপমাত্রা ১ ডিগ্রি ফারেনহাইট বৃদ্ধি করতে যে পরিমান কাজ করতে হয় তা ৪.১৮৬২ জুল প্রতি কেলরির সমতুল্য। এই পরিমাপকেই তাপের যান্ত্রিক তুল্যাঙ্ক বলা হয়ে থাকে।


title: জেমস প্রেসকট জুল

text: শুরুতে জুলের এই তত্ত্ব বিঞানীরা মেনে নেন নি। অন্যদিকে জুল তাপ ও যান্ত্রিক কর্মের মধ্যে সরাসরিক সম্পর্ক স্থাপনের জন্যে বদ্ধপরিকর ছিলেন। তিনি তার নিজের তৈরী যন্ত্রে জলকে একটি সচ্ছিদ্র সিলিন্ডারের মধ্যে বলপূর্বক পাঠিয়ে পরীক্ষা শুরু করেন এবং ফলস্বরূপ তাপের পরিবর্তন পরিমাপ করেন। এই পরীক্ষায় তিনি পরিমাপ করেন তাপের যান্ত্রিক তুল্যাংক ৭৭০ ফুট-পাউন্ড বল প্রতি ব্রিটিশ থার্মাল একক।


title: জেমস প্রেসকট জুল

text:
তিনি বলেন ১৮৪৩ সালে বলেন, "যখনই কোন যান্ত্রিক কর্ম করা হয় সমতুল্য তাপ উৎপন্ন হয়।।"
জুল ছিলেন ডাল্টনের ছাত্র এবং তিনি ছিলেন পারমাণবিক তত্ত্বে দৃঢ় বিশ্বাসী। জুলের ল্যাবরেটরিতে রাখা ডায়েরি থেকে জানা যায়, তিনি বিশ্বাস করতেন গ্যাসের তাপমাত্রা বৃদ্ধি হয় আবর্তনশীল গতির জন্যে।


title: জেমস প্রেসকট জুল

text: জুল একাধিক সম্মানে সম্মানিত হয়েছেন। তার মধ্যে উল্লেখযোগ্য হলঃজুল ১৮৮৯ সালের ১১ই অক্টোবর সত্তর বয়সে মারা যান।


title: উইলিয়াম জন র‍্যাংকিন

text:
উইলিয়াম জন র‍্যাংকিন একজন স্কটিশ পুরকৌশলী, পদার্থবিজ্ঞানী এবং গণিতবিদ। তিনি রুডলফ ক্লসিয়াস ও উইলিয়াম থমসন এর তাপগতিবিদ্যার বিজ্ঞানের অন্যতম প্রতিষ্ঠাতা।
র‍্যাংকিন স্টীম ইঞ্জিনের পূর্ণাঙ্গ তত্ত্ব প্রতিষ্ঠা করেন। তিনি ১৮৪০ থেকে শুরু করে বিজ্ঞান এবং প্রকৌশলের বিষয়সমূহের উপর কয়েক শত পেপার এবং নোট লিখেন।


title: উইলিয়াম জন র‍্যাংকিন

text: র‍্যাংকিন ১৮৫৫ সালের নভেম্বর থেকে গ্লাসগো বিশ্ববিদ্যালয় এর ১৮৭২ সালের তার মৃত্যু পর্যন্ত পুরকৌশল এবং বলবিদ্যার অধ্যাপক হিসেবে কর্মরত ছিলেন।


title: রাহাত আলী

text: রাহাত আলী (পাঞ্জাবি, ; জন্মঃ ১২ সেপ্টেম্বর ১৯৮৮) একজন পাকিস্তানী আন্তর্জাতিক ক্রিকেটার, যিনি বর্তমানে টেস্ট ক্রিকেটে পাকিস্তানের হয়ে প্রতিনিধিত্ব করছেন। তিনি একজন বাহাতি ফাস্ট-মিডিয়াম বোলার এবং ডানহাতি ব্যাটসম্যান হিসেবে ব্যাটিং করে থাকেন। এছাড়াও তিনি ঘরোয়া ক্রিকেটে মুলতান টাইগার্স, খান রিসার্চ ল্যাবরেটরি; এবং সুই নর্দান গ্যাস পাইপলাইন লিমিটেড এর হয়ে প্রতিনিধিত্ব করছেন। রাহাতকে ২০১২ সালে শ্রীলঙ্কার বিরুদ্ধে একদিনের আন্তর্জাতিক (ওডিআই) ম্যাচের জন্য নির্বাচিত করা হয়।


title: রাহাত আলী

text: ২০১৩ সালের ১ ফেব্রুয়ারী, রাহাত আলী দক্ষিণ আফ্রিকার বিরুদ্ধে টেস্ট ক্রিকেটে আত্মপ্রকাশ করেন।


title: অফ ব্রেক

text: অফ ব্রেক একজন ডানহাতি বোলার কর্তৃক ক্রিকেট খেলায় ব্যবহৃত এক ধরনের বল ছোড়া ও ক্রিকেটের পরিভাষা। অফ স্পিন বোলার আক্রমণাত্মক ভঙ্গীমায় ডানহাতি ব্যাটসম্যানের দিকে অফ সাইড থেকে লেগ সাইডের দিকে প্রেরণের জন্য পীচে বল ছোড়ে থাকেন। যিনি অফ ব্রেক বোলিং করেন, তিনি অফ স্পিনার নামে পরিচিত। বোলারকে তার সবগুলো আঙ্গুলের সাহায্যে হাতের তালুতে ক্রিকেট বল রেখে অফ ব্রেক বোলিং করতে হয়। ডানহাতি বোলারের ক্ষেত্রে বল নিক্ষিপ্তের সময় আঙ্গুলগুলো এমনভাবে নড়াচড়া করেন যাতে বল ঘড়ির কাঁটার ন্যায় পীচে প্রদর্শিত হয়।


title: অফ ব্রেক

text: অফ স্পিন বোলার নিখুঁত নিশানা ও সঠিকভাবে বল নিক্ষেপণকালীন অধিকাংশ সময়ই অফ ব্রেক বোলিং করেন। ডানহাতি ব্যাটসম্যানের ক্ষেত্রে সবচেয়ে সহজ স্পিন বল হিসেবে অফ ব্রেক বোলিংকে চিহ্নিত করা হয়। কেননা, বল ব্যাটসম্যানের শরীরের দিকে অগ্রসর হয়। কোন কারণে বল মোকাবেলায় ব্যর্থ হলে তা পায়ে বাঁধাগ্রস্ত হয়। এরফলে বোলারের পক্ষে বোল্ড কিংবা কট-আউট করতে সক্ষমতা প্রদর্শনে ব্যর্থ হলেও লেগ বিফোর উইকেট প্রাপ্তির ব্যাপক সম্ভাবনা থাকে। তবে, বামহাতি ব্যাটসম্যানের দিক দিয়ে অফ ব্রেক বোলিং বেশ সমস্যা ডেকে আনে। কেননা বল ঘূর্ণনজনিত কারণে তার শরীর থেকে বেশ দূর দিয়ে যায়। এরফলে সঠিকভাবে বল মোকাবেলায় ব্যর্থ হলে ব্যাটের প্রান্ত স্পর্শের মাধ্যমে উইকেট-কিপার কিংবা স্লিপে দাঁড়ানো ফিল্ডারের কাছে ক্যাচে রূপান্তরের সমূহ সম্ভাবনার ক্ষেত্র সৃষ্টি করে। বামহাতি অর্থোডক্স স্পিন বোলার অফ ব্রেক বোলিং ভঙ্গীমায় বিপরীত দিক দিয়ে বলকে স্পিন করান। কিন্তু বামহাতি অর্থোডক্স স্পিনারের এ ধরনের বোলিং স্বীকৃত নয়।


title: নাসির জামশেদ

text: নাসির জামশেদ (; জন্মঃ ৬ ডিসেম্বর ১৯৮৯) হলেন একজন পাকিস্তানী আন্তর্জাতিক ক্রিকেটার; যিনি পাকিস্তান ক্রিকেট দল হয়ে একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০ আই)-এ প্রতিনিধিত্ব করে থাকেন। জামশেদ একজন বা-বাতি আক্রমণাত্মক উদ্বোধনী ব্যাটসম্যান হিসেবে পরিচিত।


title: ব্স্তান-'দ্জিন-স্রিদ-ঝি-র্নাম-র্গ্যাল

text: ব্স্তান-'দ্জিন-স্রিদ-ঝি-র্নাম-র্গ্যাল () (১৭৫৯-১৭৯০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ পে-গ্লিং-র্গ্যাল-স্রাস () উপাধিধারী লামা ছিলেন।


title: ব্স্তান-'দ্জিন-স্রিদ-ঝি-র্নাম-র্গ্যাল

text: ব্স্তান-'দ্জিন-স্রিদ-ঝি-র্নাম-র্গ্যাল ১৭৫৯ খ্রিষ্টাব্দে মধ্য ভূটানের ওয়াং নামক স্থানে জন্মগ্রহণ করেন। তিনি বুমথাং অঞ্চলে স্প্রা-ম্খার () নামক স্থানে তন্ত্র ও সূত্র সম্বন্ধে এবং পুনাখা অঞ্চলে বৌদ্ধ আচার সম্বন্ধে শিক্ষালাভ করেন।


title: ও-র্গ্যান-দ্গে-লেগ্স-র্নাম-র্গ্যাল

text: ও-র্গ্যান-দ্গে-লেগ্স-র্নাম-র্গ্যাল () (১৭৯১-১৮৪০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম পে-গ্লিং-র্গ্যাল-স্রাস () উপাধিধারী লামা ছিলেন।


title: ও-র্গ্যান-দ্গে-লেগ্স-র্নাম-র্গ্যাল

text: ও-র্গ্যান-দ্গে-লেগ্স-র্নাম-র্গ্যাল ১৭৯১ খ্রিষ্টাব্দে ভূটানের বুমথাং অঞ্চলে স্প্রা-ম্খার () নামক স্থানে জন্মগ্রহণ করেন। কুন-ব্জাং-ব্স্তান-পা'ই-র্গ্যাল-ম্ত্শান () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামা তাঁকে ব্স্তান-'দ্জিন-স্রিদ-ঝি-র্নাম-র্গ্যাল () নামক চতুর্থ পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন।


title: মোহাম্মাদ সালমান

text: মোহাম্মাদ সালমান (জন্মঃ ৭ আগষ্ট ১৯৮১, করাচী) হলেন একজন পাকিস্তানী আন্তর্জাতিক ক্রিকেটার। তিনি একজন ডানহাতি ব্যাটসম্যান এবং উইকেটরক্ষক হিসেবে প্রতিনিধিত্ব করে থাকেন। তিনি কামরান আকমল এর পরিবর্তে দলে জায়গা পান।


title: মোহাম্মাদ সালমান

text: সালমানের আন্তর্জাতিক অঙ্গনের তিন ফরমেটেই অভিষেক ঘটে ওয়েস্ট ইন্ডিজের বিরুদ্ধে। তার প্রথম আন্তর্জাতিক স্ট্যাম্পিং উইকেট ছিল মারলন স্যামুয়েলস; যার বোলার ছিলেন সাঈদ আজমল।


title: ও-র্গ্যান-ব্স্তান-পা'ই-ন্যি-মা

text: ও-র্গ্যান-ব্স্তান-পা'ই-ন্যি-মা () (১৮৩৮-১৮৭৪) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ পে-গ্লিং-র্গ্যাল-স্রাস () উপাধিধারী লামা ছিলেন।


title: ও-র্গ্যান-ব্স্তান-পা'ই-ন্যি-মা

text: ও-র্গ্যান-ব্স্তান-পা'ই-ন্যি-মা ১৮৩৩ খ্রিষ্টাব্দে ভূটানে গ্ন্যোস পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্স্তান-পা'ই-র্গ্যাল-ম্ত্শান ()। ও-র্গ্যান-ব্স্তান-পা'ই-ন্যি-মা তিব্বতের খাম্স অঞ্চলের ল্হা-লুং () যাত্রা করে কুন-ব্জাং-ঙ্গাগ-দ্বাং-ছোস-ক্যি-ব্লো-গ্রোস () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামার নিকট শিক্ষালাভ করেন। ভূটান ফিরে এলে তিনি রিন-ছেন-বুম-পা () নামক স্থানে একান্ত সাধনায় লিপ্ত হন। এরপর তিনি পে-গ্লিং-গিং-গ্সুম (), পে-গ্লিং-গ্তের-'ছাম (), দ্মাং-'ছাম () প্রভৃতি নাচের প্রচলন করেন।


title: ও-র্গ্যান-ব্স্তান-পা'ই-ন্যিন-ব্যেদ

text: ও-র্গ্যান-ব্স্তান-পা'ই-ন্যিন-ব্যেদ () (১৮৭৫-১৯০৫) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের সপ্তম পে-গ্লিং-র্গ্যাল-স্রাস () উপাধিধারী লামা ছিলেন।


title: ও-র্গ্যান-ব্স্তান-পা'ই-ন্যিন-ব্যেদ

text: ও-র্গ্যান-ব্স্তান-পা'ই-ন্যিন-ব্যেদ ১৮৭৫ খ্রিষ্টাব্দে ভূটানের মোং-স্গার () অঞ্চলে দ্গ্রা-মেদ-র্ত্সে () নামক স্থানে জন্মগ্রহণ করেন। তাঁর পিতার নাম ছিল দ্কোন-ম্ছোগ-দ্বাং-'দুস () এবং মাতার নাম ছিল সেং-গে-স্গ্রোল-মা ()। শাক্য র্গ্যাল-ম্ত্শান নামক এক বৌদ্ধ ভিক্ষু তাঁর উল্লেখযোগ্য শিক্ষক ছিলেন। তিনি কুন-ব্জাং-ছোস-গ্লিং (), স্গার-দ্গোন-ল্হা-খাং () , গ্জি-গ্জি-ল্হা-খাং () এবং স্পাং-খা-ব্সাম-গ্তান-ছোস-গ্লিং () নামক চারটি সাধনকেন্দ্র স্থাপন করেন। ১৮৯৭ খ্রিষ্টাব্দে এক ভূমিকম্পের ফলে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার ক্ষতিগ্রস্ত হলে তিনি বিহারের সংস্কার সাধন করেন। ১৯০৫ খ্রিষ্টাব্দে নোর-বু-স্গাং () বিহারে তাঁর মৃত্যু হয়।


title: ২০১৪-১৫ শ্রীলঙ্কা ক্রিকেট দলের নিউজিল্যান্ড সফর

text: শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৬ ডিসেম্বর, ২০১৪ তারিখ থেকে ২৯ জানুয়ারি, ২০১৫ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে ২টি টেস্ট ও ৭টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। নিউজিল্যান্ড টেস্টে ২-০ এবং ওডিআইয়ে ৪-২ ব্যবধানে সিরিজ জয় করে।


text: সফরের পরপরই দলটি ঐ অঞ্চলে ২০১৫ সালের ক্রিকেট বিশ্বকাপে অংশগ্রহণের জন্য অবস্থান করবে।


text: ২০১১ সালে ক্রাইস্টচার্চে প্রচণ্ড ভূমিকম্পের পর হ্যাগলে ওভালে প্রথমবারের মতো বৃহৎ ক্রীড়ানুষ্ঠানের আয়োজন করা হয়।


title: ও-র্গ্যান-'ফ্রিন-লাস-র্দো-র্জে

text: ও-র্গ্যান-'ফ্রিন-লাস-র্দো-র্জে () (১৯০৬-১৯৪৯) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের অষ্টম পে-গ্লিং-র্গ্যাল-স্রাস () উপাধিধারী লামা ছিলেন।


title: ও-র্গ্যান-'ফ্রিন-লাস-র্দো-র্জে

text: ও-র্গ্যান-'ফ্রিন-লাস-র্দো-র্জে ১৯০৬ খ্রিষ্টাব্দে ভূটানে জন্মগ্রহণ করেন। তাঁর পিতা কুন-ব্জাং-'ফ্রিন-লাস () থিম্ফু শহরের র্দ্জোং-দ্পোন () পদাধিকারী ছিলেন। তাঁর মাতা সাংস-র্গ্যাস-স্গ্রোল-মা () ও-র্গ্যান-ব্স্তান-পা'ই-ন্যিন-ব্যেদ () নামক সপ্তম পে-গ্লিং-র্গ্যাল-স্রাস () উপাধিধারী লামার কনিষ্ঠা ভগিনী ছিলেন। ব্স্তান-'দ্জিন-ছোস-ক্যি-র্গ্যাল-ম্ত্শান () নামক নবম পে-গ্লিং-গ্সুং-স্প্রুল () উপাধিধারী অবতারী লামা তাঁর উল্লেখযোগ্য শিক্ষক ছিলেন। পিতার মৃত্যুর পরে তিনি থিম্ফু শহরের র্দ্জোং-দ্পোন () পদে নিযুক্ত হন। তিনি এই শহরে গুরু মন্দির স্থাপন করেন।


title: হিফরশি

text: হিফরশি (ইংরেজিতে: HeForShe) জাতিসংঘের ইউএন ওমেন কর্তৃক গৃহীত একটি উদ্যোগ। এই উদ্যোগের লক্ষ্য বিশ্বজুড়ে লিঙ্গ সমতা প্রতিষ্ঠা করা। নারীর প্রতি সব ধরণের সহিংসতা ও বৈষম্য প্রতিরোধে পুরুষদের সম্পৃক্ততা বৃদ্ধির মাধ্যমে লিঙ্গ সমতা প্রতিষ্ঠাই হিফরশি উদ্যোগের উদ্দেশ্য। জাতিসংঘ বিশ্বাস করে যে, ‘লিঙ্গ অসমতার প্রভাব সব ধরণের মানুষের উপরে সামাজিক, আর্থিক এবং রাজনৈতিকভাবে পড়ে। এটি কাটিয়ে উঠতে পুরুষদের প্রচেষ্টা প্রয়োজন।’


title: হিফরশি

text: নিউ ইয়র্কের জাতিসংঘ সদর দপ্তরে ২০১৪ সালের ২০ সেপ্টেম্বর একটি অনুষ্ঠানের মাধ্যমে হিফরশি আনুষ্ঠানিকভাবে শুরু করা হয়। এই অনুষ্ঠানে ইউএন ওমেন শুভেচ্ছা দূত এবং ব্রিটিশ অভিনেত্রী এমা ওয়াটসন বক্তৃতা রাখেন। বক্তৃতায় ওয়াটসন পুরুষ সমাজকে লিঙ্গ সমতা প্রতিষ্ঠায় এগিয়ে আসার আহ্বান জানান। অনুষ্ঠানে ইউএন ওমেন তাদের এই প্রচারণায় ১০০০০০ পুরুষকে সম্পৃক্ত করার লক্ষ্যমাত্রা স্থির করে। এর তিনদিনের মধ্যেই ইউএ ওমেন লক্ষ্যটি অর্জন করে। মার্কিন প্রেসিডেন্ট বারাক ওবামা, অভিনেতা ম্যাট ডেমন, জাতিসংঘ মহাসচিব বান কি মুনসহ আরো কয়েকজন বিখ্যাত ব্যক্তি তাদের এই প্রচারণায় অংশগ্রহণ করেন।


title: হিফরশি

text:
হিফরশি ওয়েবসাইটে একটি ম্যাপ ব্যবহার করা হয় যাতে বিশ্বব্যাপী যত পুরুষ হিফরশি প্রতিজ্ঞা গ্রহণ করবে, তাদের সংখ্যা এবং যে অবস্থান থেকে প্রতিজ্ঞাটি করা হয় তা প্রদর্শন করা হয়। ২০১৫ সালের জুলাই নাগাদ ইউএন ওমেন এই প্রচারণায় প্রায় ১ বিলিয়ন পুরুষকে প্রতিজ্ঞা গ্রহণে সম্পৃক্ত করার জন্য কাজ করছে।
এছাড়া জাতিসংঘের বিভিন্ন সংস্থার পক্ষ হতে লিঙ্গ সমতা ও নারী অধিকার প্রতিষ্ঠার লক্ষ্যে হিফরশি সুশীল সমাজ, বিশ্ববিদ্যালয় ও শিক্ষা প্রতিষ্ঠান, অনলাইনসহ বিভিন্ন উপায়ে কাজ করবে।


title: পে-গ্লিং-র্গ্যাল-স্রাস

text: পে-গ্লিং-র্গ্যাল-স্রাস () বা স্গাং-স্তেং-স্প্রুল-স্কু-রিন-পো-ছে () ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।


title: ডিন ব্রাউনলি

text: ডিন গ্রাহাম ব্রাউনলি (; জন্ম: ৩০ জুলাই, ১৯৮৪) পশ্চিম অস্ট্রেলিয়ার পার্থে জন্মগ্রহণকারী ও অস্ট্রেলীয় বংশোদ্ভূত নিউজিল্যান্ডীয় ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করছেন। নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন ডিন ব্রাউনলি।


title: ডিন ব্রাউনলি

text: শৈশবকালেই ক্রিকেট ও অস্ট্রেলীয় রুলস ফুটবলে আগ্রহ গড়ে উঠে। ওয়াকা ডিস্ট্রিক্ট ক্রিকেট প্রতিযোগিতায় মাউন্ট ললি ডিস্ট্রিক্ট ক্লাবে প্রতিনিধিত্ব করেন। কোল্টসে ফুটবলে ওয়েস্ট পার্থ ফুটবল ক্লাবে খেলেন। ২০০১ সালে ওয়েস্টার্ন অস্ট্রেলিয়া দলের পক্ষে অনূর্ধ্ব-১৭ এবং ২০০২ সালে অনূর্ধ্ব-১৯ দলে খেলেন।


title: ডিন ব্রাউনলি

text: ২০০৩ সালে ইংরেজ ক্রিকেট মৌসুমে কেন্ট ক্রিকেট লীগে হুইটস্টেবল দলের পক্ষে বিদেশী খেলোয়াড় হিসেবে অংশগ্রহণ করেন। ঐ মৌসুমে তিনি ২৬.৭৬ গড়ে এক সেঞ্চুরি সহযোগে ৪৫৫ রান ও ২০ উইকেট লাভ করেন।


title: ডিন ব্রাউনলি

text: ২০০৯ সালে নিউজিল্যান্ডে স্থানান্তরিত হন ও ক্যান্টারবারি দলের পক্ষে খেলতে থাকেন। জানুয়ারি, ২০১০ সালে টুয়েন্টি২০ ও একই মৌসুমে লিস্ট এ ক্রিকেটে অভিষিক্ত হলেও গোল্ডেন ডাক পান। অবশ্য পরবর্তী খেলায় অপরাজিত ৮৬* রান সংগ্রহ করেন তিনি। প্লাঙ্কেট শিল্ড প্রতিযোগিতায় নর্দার্ন ডিস্ট্রিক্টস দলের বিপক্ষে সেঞ্চুরি করেন।


title: ডিন ব্রাউনলি

text: নিউজিল্যান্ড এ-ক্রিকেট দলের পক্ষে বেশকিছুসংখ্যক খেলায় অংশগ্রহণের পর নভেম্বর, ২০১১ সালে জিম্বাবুয়ের বিপক্ষে টেস্টে অভিষেক ঘটে তার। আঘাতপ্রাপ্ত জেসি রাইডারের পরিবর্তে তিনি এ সুযোগ লাভ করেন। জাতীয় দলে খেলার জন্য ক্রাইস্টচার্চে জন্মগ্রহণকারী বাবার সূত্রে প্রতিনিধিত্ব করতে পেরেছেন তিনি। অভিষেক টেস্টের প্রথম ইনিংসে তিনি ৬৩ রান সংগ্রহ করেন। এছাড়াও জিম্বাবুয়ের প্রথম ইনিংসে মিডিয়াম পেস বোলিং করে এক উইকেট দখল করেন ব্রাউনলি। এরপর তিনি অস্ট্রেলিয়ার বিপক্ষে টেস্ট সিরিজে ব্রিসবেনে অপরাজিত ৭৭* রান করে দলের পক্ষে সেরা ব্যাটিং কৌশল দেখান।


title: ডিন ব্রাউনলি

text: ৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে একই দলের বিপক্ষে অনুষ্ঠিত খেলায় তার সাথে অ্যান্ড্রু এলিস ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়।


title: 'ব্রুগ-পা-কুন-লেগ্স

text: 'ব্রুগ-পা-কুন-লেগ্স () (১৪৫৫-১৫২৯) একজন বিখ্যাত তিব্বতী বৌদ্ধ সাধক ছিলেন।


title: 'ব্রুগ-পা-কুন-লেগ্স

text: 'ব্রুগ-পা-কুন-লেগ্স ১৪৫৫ খ্রিষ্টাব্দে তিব্বতের স্ক্যিদ-শোদ () অঞ্চলে অবস্থিত রালুং বৌদ্ধবিহারে র্গ্যা () পরিবারগোষ্ঠীতে জন্মগ্রহণ করেন। তাঁর পিতার নাম ছিল রিন-ছেন-ব্জাং-পো () এবং মাতার নাম ছিল ম্গোন-মো-স্ক্যিদ ()। তেরো বছর বয়সে পারিবারিক বিবাদের কারণে তাঁর আত্মীয়রা তাঁর পিতাকে হত্যা করেন। এই ঘটনার পরে সাংসারিক ও পারিবারিক ক্ষুদ্র রাজনীতিতে বীতশ্রদ্ধ হয়ে 'ব্রুগ-পা-কুন-লেগ্স ্মধ্য-দক্ষিণ তিব্বত ও হিমালয়ের দক্ষিণভাগের বিস্তীর্ণ অঞ্চলে ভ্রমণ শুরু করেন। এই সময় ল্হা-ব্ত্সুন-পা-কুন-দ্গা'-ছোস-ক্যি-র্গ্যা-ম্ত্শো () এবং ব্সোদ-নাম্স-ম্ছোগ-ল্দান () নামক দুই বৌদ্ধ ভিক্ষুর নিকট মহামুদ্রা সম্বন্ধী শিক্ষালাভ করেন। এই সময় তিনি দক্ষিণ তিব্বতের র্ন্যিং-রো-স্মান-ছু-খা () নামক স্থানে শ্রমণের শপথ গ্রহণ করেন। পরবর্তীকালে তিনি ঝ্বা-লু বৌদ্ধবিহারে ভিক্ষুর শপথ গ্রহণ করেন। এই সময় ছোস-গ্রাগ্স-র্গ্যা-ম্ত্শো () নামক সপ্তম র্গ্যাল-বা-কার্মা-পা উপাধিধারী লামা তাঁর শিক্ষক ছিলেন।


title: 'ব্রুগ-পা-কুন-লেগ্স

text: জীবনের কোন এক সময়ে 'ব্রুগ-পা-কুন-লেগ্স ভিক্ষুর শপথ ত্যাগ করে ত্শে-দ্বাং-'দ্জোম () নামক এক মহিলাকে বিবাহ করেন। তাঁদের ঝিং-স্ক্যোং-'ব্রুগ-গ্রাগ্স () নামক এক পুত্রসন্তানের জন্ম হয়। ভূটানী বৌদ্ধ মতে, তিনি দপাল-ব্জাং-বু-খ্রিদ () নামে অপর একজন মহিলাকেও বিবাহ করেন এবং তাঁদের ঙ্গাগ-দ্বাং-ব্স্তান-'দ্জিন () নামে এক পুত্রসন্তানের জন্ম হয়।


title: 'ব্রুগ-পা-কুন-লেগ্স

text: 'ব্রুগ-পা-কুন-লেগ্স জীবনের বহুলাংশ ভূটান ভ্রমণে ব্যয় করেন, যেখানে তিনি সাধারণ মানুষের নিকট অত্যন্ত জনপ্রিয় একজন বৌদ্ধ সাধক হিসেবে পরিগণিত হয়ে থাকেন। তার দ্বারা প্রচলিত বৌদ্ধধর্ম শিক্ষার অদ্ভুত, গর্হিত ও সাংঘাতিক প্রণালীগুলি ভূটানীদের আচার অনুষ্ঠানে স্থান করে নিয়েছে। ভূটানী ঐতিহ্যানুসারে, উর্বরতা এবং যৌনতাকে কেন্দ্র করে এইসমস্ত আচার অনুষ্ঠানের প্রচারক 'ব্রুগ-পা-কুন-লেগ্স একজন বন্য ও পাগল সাধক হিসেবে গণ্য হয়ে থাকেন। ভূটানীদের গৃহের বাইরের দেওয়ালে লিঙ্গ অঙ্কনের প্রতীকী ঐতিহ্যের সাহায্যে অশুভ শক্তির বিতাড়ণের ধারণা 'ব্রুগ-পা-কুন-লেগ্স দ্বারা প্রচলিত হয়েছে।


title: দিঘী

text: দিঘী বাংলাদেশের একজন চলচ্চিত্র অভিনেত্রী ও মডেল। তার বাবা সুব্রত বড়ুয়া চলচ্চিত্র অভিনেতা এবং মা দোয়েল চলচ্চিত্র অভিনেত্রী। চলচ্চিত্রে অভিনয়ের আগে গ্রামীনফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত "কাবুলিওয়ালা" দিঘী অভিনীত প্রথম চলচ্চিত্র।


title: দিঘী

text: ব্যক্তিগত জীবনে দিঘী চলচ্চিত্র পরিবারের সন্তান। তার বাবা সুব্রত বড়ুয়া চলচ্চিত্র অভিনেতা এবং মা দোয়েল চলচ্চিত্র নায়িকা। ২০১১ সালে দিঘীর মা দোয়েল মারা যান। মায়ের স্বপ্ন ছিল দিঘি ডাক্তার হবে, সম্প্রতি সেই স্বপ্ন পূরনের লক্ষ্যে পড়াশোনায় মনযোগী হওয়ার জন্য চলচ্চিত্রে অভিনয় স্থগিত রাখার সিদ্ধান্ত জানিয়েছেন। বর্তমানে দিঘী স্কলাস্টীকা স্কুলে লেখাপড়া করছেন।


title: দিঘী

text: দিঘী কাজী হায়াত পরিচালিত ‘কাবুলিওয়ালা’ চলচ্চিত্রের মাধ্যমে শিশু শিল্পী হিসেবে চলচ্চিত্রে প্রবেশ করেন । চলচ্চিত্রে অভিনয়ের আগে গ্রামীনফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত ‘কাবুলিওয়ালা’ দিঘী অভিনীত প্রথম চলচ্চিত্র। প্রথম চলচ্চিত্রে অভিনয় করেই ২০০৬ সালে ‘শ্রেষ্ঠ শিশুশিল্পী’ হিসেবে জাতীয় চলচ্চিত্র পুরস্কার অর্জন করে দিঘী। তারপরে আরও দুটি চলচ্চিত্রে অভিনয়ের কারণে শ্রেষ্ঠ শিশু চলচ্চিত্র অভিনেত্রী হিসেবে জাতীয় চলচ্চিত্র পুরস্কার জয় করে সে।


title: ঙ্গাগ-দ্বাং-র্নাম-র্গ্যাল (ভূটান)

text: ঙ্গাগ-দ্বাং-র্নাম-র্গ্যাল () (১৫৯৪-১৬৫১) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর পঞ্চম র্গ্যাল-দ্বাং-'ব্রুগ-পা উপাধির একজন প্রধান দাবীদার ছিলেন। পরবর্তীকালে তিনি ভূটানে পারস্পরিক লড়াইয়ে লিপ্ত বিভিন্ন ছোট ছোট গোষ্ঠীকে একত্র করে ভূটানকে একটি রাষ্ট্র হিসেবে গড়ে তুলে তিব্বতী সংস্কৃতি থেকে ভিন্ন ভূটানের সাংস্কৃতিক পরিচয় গড়ে তোলেন।


title: ঙ্গাগ-দ্বাং-র্নাম-র্গ্যাল (ভূটান)

text: দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর () তাঁর মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের () অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে () চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে () পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তাঁর ভ্রাতা নাং-সো-রিন-ছেন-ব্জাং-পোর () বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে এই বংশের মি-ফাম-ব্স্তান-পা'ই-ন্যি-মা () রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।


title: ঙ্গাগ-দ্বাং-র্নাম-র্গ্যাল (ভূটান)

text: ১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো () এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল () পরবর্তী র্গ্যাল-দ্বাং-'ব্রুগ-পা হিসেবে দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভূটান নামে পরিচিত।


title: উমর আমিন

text: উমর আমিন (জন্মঃ ১৬ অক্টোবর ১৯৮৯) একজন পাকিস্তানী আন্তর্জাতিক ক্রিকেটার। তিনি ২০১০ সালের এশিযা কাপে শ্রীলঙ্কার বিপক্ষে উদ্বোধনী ম্যাচে একদিনের আন্তর্জাতিক ক্রিকেটে অভিষিক্ত হন। উমর আমিন অভিষেক ম্যাচে শচীন টেন্ডুলকারের ব্যবহৃত ব্যাটে ব্যাটিং করেন।


title: উমর আমিন

text: ইংল্যান্ডে অনুষ্ঠিতব্য অস্ট্রেলিয়ার বিপক্ষে পাকিস্তানের দুই ম্যাচের টেস্ট সিরিজের জন্য আমিনকে দলে অন্তর্ভুক্ত করা হয়। তিনি লর্ডসে ২০১০ সালের ১৩ জুলাই সিরিজের ১ম টেস্ট ম্যাচে তার টেস্ট ক্রিকেটে অভিষেক হয়।


title: উমর আমিন

text: আমিনের আন্তর্জাতিক কর্মজীবন শুরু করেছিলেন ২০১০ সালের এশিয়া কাপের মাধ্যমে; যেখানে তিনি শ্রীলঙ্কার বিরুদ্ধে মাত্র ৭ রান করতে সামর্থ্য হন।


title: আজহার আলী

text: আজহার আলী (; জন্ম: ১৯ ফেব্রুয়ারি ১৯৮৫ কসুর, পাঞ্জাব) হলেন একজন পাকিস্তানী আন্তর্জাতিক ক্রিকেটার। তিনি ২০১০ সালের জুলাইয়ে লর্ডসে অনুষ্ঠিত ১ম টেস্টে অস্ট্রেলিয়ার বিরুদ্ধে পাকিস্তানের হয়ে টেস্ট ক্রিকেটে আত্মপ্রকাশ করেন। তিনি একজন ডানহাতি ব্যাটসম্যান এবং অনিয়মিত লেগ ব্রেক বোলার। আজহার লাহোর, লাহোর ব্লুজ, লাহোর হোয়াইট, এ্যাবোটাবাদ, খান রিসার্চ ল্যাবরেটরি, পাঞ্জাব এবং হান্টলি (স্কটল্যান্ড) দলের হয়ে প্রতিনিধিত্ব করছেন। আজহার আলী তার টেস্টসূলভ ব্যাটিং মানসিকতা এবং একাগ্রতার জন্য সুপরিচিত।


title: আজহার আলী

text: ইউনুস খান এবং মোহাম্মদ ইউসুফ এর মিডল অর্ডারের অভাব পুরণের উদ্দেশ্য ২০১০ সালের পাকিস্তানের টেস্ট দলের জন্য আজহার আলীর নাম অন্তর্ভুক্ত করা হয়। এরপর তিনি উমর আমিনের সাথে জুলাইয়ে অস্ট্রেলিয়ার বিরুদ্ধে টেস্ট ক্রিকেটে আত্মপ্রকাশ করেন।


title: মোহাম্মাদ আমির

text: মোহাম্মাদ আমির (, জন্মঃ ১৩ এপ্রিল ১৯৯২) এছাড়াও মোহাম্মাদ আমের, নামেও পরিচিত হলেন একজন পাকিস্তানি আন্তর্জাতিক ক্রিকেটার। তিনি একজন বাহাতি ফাস্ট বোলার হিসেবে ক্রিকেটের সকল ফর্মেটে উদ্বোধনী বোলিং হিসেবে বল করে থাকেন। আমির ২০০৭ সালে প্রথম শ্রেণীর ক্রিকেটে এবং ২০০৯ সালে মাত্র ১৭ বছর বয়সে শ্রীলঙ্কা বিরুদ্ধে একদিনের আন্তর্জাতিক এবং টেস্ট ক্রিকেটে আত্মপ্রকাশ করেন।


title: মোহাম্মাদ আমির

text: আমির ১৯৯২ সালে পাঞ্জাবের গুজ্জার খানের ছাঙ্গা বঙ্গাইলে নামক একটি গ্রামে জন্মগ্রহণ করেন। সাত সন্তানের মধ্যে থেকে তিনি সর্বকনিষ্ঠ। তরুন বয়স থেকে তিনি রাস্তায় ক্রিকেটে খেলেছেন এবং প্রায়শই তিনি ওয়াসিম আকরাম-কে অনুকরণ করার চেষ্টা করতেন। তিনি তার উদৃত্তিতে প্রায়ই বলতেন, "ওয়াসিম আকরাম আমার প্রিয়, তিনি আমার অনুপ্রেরণা। যখন আমি তাকে টিভিতে দেখতাম, আমি দেখতে চেষ্টা করতাম যে বাস্তবে তিনি বল হাতে কি করছেন। তারপর আমি বাইরে চলে যেতাম এবং তার তার বোলিং এ্যাকশন অনুকরণ করতাম।"


title: সালমান বাট

text: সালমান বাট (পাঞ্জাবি/, জন্মঃ ৭ অক্টোবর ১৯৮৪) হলেন একজন পাকিস্তানী ক্রিকেটার। ম্যাচ ফিক্সিংয়ে দোষি সাব্যস্ত হওয়ার আগ পর্যন্ত তিনি পাকিস্তানের নিয়মিত টেস্ট এবং ওয়ানডে ক্রিকেটে বাম হাতি উদ্বোধনী ব্যাটসম্যান ছিলেন। তিনি ২০০৩ সালের ৩ সেপ্টেম্বর বাংলাদেশের বিপক্ষে ৩য় তম টেস্টে টেস্ট ক্রিকেট এবং তার ১ বছর পরে ২২ সেপ্টেম্বর ২০০৪-এ ওয়েস্ট ইন্ডিজ এর বিরুদ্ধে একদিনের আন্তর্জাতিকে আত্মপ্রকাশ করেন। ২০১০ সালের ১৬ জুলাই তাকে পাকিস্তান টেস্ট দলের অধিনায়ক হিসেবে নিযুক্ত করা হয়। ২০১০ সালের ২৯ আগস্ট, তাকে স্পট ফিক্সিংয়ের অভিযোগ অভিযুক্ত করা হয়। ২০১০ সালের আগষ্টে, তার কাছ থেকে অধিনায়কত্বের দায়িত্ব থেকে অব্যহতি দেওয়া হয় এবং ফৌজদারি মামলার জন্য তাকে ওয়ানডে স্কোয়াড থেকে বাদ দেওয়া হয়। ২০১১ সালের ফেব্রুয়ারীতে, বাটকে ১০ বছরের জন্য নিষিদ্ধ করা হয়।


title: বাঁশখালী ইকোপার্ক

text:
বাঁশখালী ইকোপার্ক , বাংলাদেশের চট্টগ্রাম জেলার বাশঁখালী উপজেলায় অবস্থিত একটি প্রাকৃতিক ইকোপার্ক। প্রকৃতির নৈসর্গিক সৌন্দর্যমন্ডিত উঁচু-নিচু পাহাড়, লেকের স্বচ্ছ পানি, বনাঞ্চল ও বঙ্গোপসাগরের বিস্তৃত তটরেখা নিয়ে গঠিত হয়েছে এই বাঁশখালী ইকোপার্ক।
বাঁশখালী ইকোপার্ক চট্টগ্রাম শহর হতে ৫০ কিমি দক্ষিণ-পশ্চিমে চট্টগ্রাম জেলার বাঁশখালী উপজেলায় বামেরছড়া ও ডানেরছড়া এলাকার সমন্বয়ে ২০০৩ সালে ১০০০ হেক্টর বনভূমি নিয়ে বাঁশখালী ইকোপার্ক প্রতিষ্ঠিত হয়। ইকোপার্কটি ২১০৫৮' হইতে ২২০০০' উত্তর অক্ষাংশ এবং ৯১০৫৮' হইতে ৯২০১০' পূর্ব দ্রাঘিমাংশের মধ্যে অবস্থিত। এটি জলদি অভয়ারণ্য রেঞ্জের জলদি ব্লকে অবস্থিত ।
গনপ্রজাতন্ত্রী বাংলাদেশ সরকার বন্যপ্রাণী ও বনজসম্পদ রক্ষার্থে ১৯৮৬ সালে প্রায় ৭ হাজার ৭৬৪ হেক্টর বনভূমি নিয়ে ‘চুনতি অভয়ারণ্য’ ঘোষণা করে। পরবর্তীতে বামেরছড়া ও ডানেরছড়া প্রকল্প দুইটিও চুনতি অভয়ারণ্যের অর্ন্তভুক্ত করা হয়। এই অভয়ারণ্যে ছোট বড় অনেক পাহাড়, খাল ছড়া রযেছে। ১৯৯৩ সালে এলজিইডি প্রকৌশল বিভাগ কৃষি জমিতে সেচ প্রকল্পের জন্য পাহাড়ের ঢালুতে বাঁধ নির্মাণ করে ডানের ও বামেরছড়ায় ৮০ হেক্টর নিম্নাঞ্চলের ধানি জমি চাষ উপযোগী করে। বাংলাদেশ সরকার ওই বনাঞ্চলের জীববৈচিত্র্য, বন্যপ্রাণীর আবাসস্থল উন্নয়ন, শিক্ষা, গবেষণা, ইকো ট্যুরিজম ও চিত্তবিনোদনের সুযোগ সৃষ্টির লক্ষ্যে বাঁশখালী ইকোপার্ক গড়ে তোলে।
দক্ষিণ চট্টগ্রামের বিনোদন প্রেমিদের কথা চিন্তা করে ২০০৩ সালে এ ইকো পার্কটি প্রতিষ্ঠা করা হয়।


title: বাঁশখালী ইকোপার্ক

text: ১৯৯৭ সালের উদ্ভিদ জরিপ মতে এখানে আরো পাওয়া যাবে ৩১০ প্রজাতির উদ্ভিদ। এর মধ্যে ১৮ প্রজাতির দীর্ঘ বৃক্ষ, ১২ প্রজাতির মাঝারি বৃক্ষ, ১৬ প্রজাতির বেতসহ অসংখ্য অর্কিড, ইপিফাইট ও ঘাস জাতীয় গাছ । এই এলাকা গর্জন, গুটগুটিয়া, বৈলাম, সিভিট, চম্পাফুল এবং বিবিধ লতাগুল্ম সমৃদ্ধ চিরসবুজ বনাঞ্চলে ভরপুর ছিল। পার্ক এলাকার ৬৭৪ হেক্টর বনভূমিতে বিভিন্ন ধরনের (বাফার, ভেষজ, দীর্ঘমেয়াদী) মনোমুগ্ধকর বাগান তৈরি করা হয়েছে।


title: বাঁশখালী ইকোপার্ক

text: ইকোপার্কে বিচরণরত কয়েক হাজার বন্য প্রাণী ও বিভিন্ন প্রজাতির উদ্ভিদ সম্পর্কে পর্যটকরা যাতে খুব সহজেই জানতে পারেন সেজন্য ২০১১ সালের ২১ আগষ্টে ১৪ লাখ টাকা ব্যয়ে নির্মিত হয় তথ্য ও শিক্ষাকেন্দ্র।


title: নিল ব্রুম

text: নিল ট্রেভর ব্রুম (জন্ম: ২০ নভেম্বর, ১৯৮৩) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিল ব্রুম মূলতঃ মাঝারি সারির ব্যাটসম্যান। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন। ঘরোয়া ক্রিকেটে ওতাগো ভোল্টস ও ক্যান্টারবারি দলের প্রতিনিধিত্ব করেছেন। তার বিশেষত্ব হচ্ছে বলকে মাঠের বাইরে ফেলে দলকে দ্রুত রান সংগ্রহে সহায়তা করা।


title: নিল ব্রুম

text: ২০০২ থেকে ২০০৫ সালের মধ্যে ওতাগো ভোল্টস ও ক্যান্টারবারি দলে খেলেছেন। ২০১৫ সালের গ্রীষ্মে প্রায় একদশককাল ডুনেডিনে অবস্থানের পর ক্যান্টারবারি দলে খেলার জন্য চুক্তিবদ্ধ হন। সেখানে তিনি পরিবারসহ চলে আসবেন। ২০০৫-০৬ মৌসুম থেকে ওতাগো ভোল্টসে নয় মৌসুম অতিক্রান্ত করেন।


title: নিল ব্রুম

text: প্রথম-শ্রেণীর ক্রিকেটে ৭৭ খেলায় ৪১.৫৯ গড়ে ৪,৬১৭ রান সংগ্রহ করেন। তন্মধ্যে ১২ সেঞ্চুরি করেন তিনি। ২০১৩ সালে জয়পুরে অনুষ্ঠিত চ্যাম্পিয়ন্স লীগে পার্থ স্কর্চার্সের বিপক্ষে অবিস্মরণীয় সেঞ্চুরি করেছিলেন। ক্যান্টারবারি উইজার্ডের পক্ষে প্রথমবারের মতো প্রথম-শ্রেণীর ক্রিকেটে অংশগ্রহণের পর শততম প্রথম-শ্রেণীর ক্রিকেটে অংশগ্রহণ করবেন।


title: নিল ব্রুম

text: ২০০৮-০৯ মৌসুমে নিউজিল্যান্ডের একদিনের দলে অন্তর্ভুক্ত হন। অকল্যান্ডের ইডেন পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত চতুর্থ একদিনের আন্তর্জাতিকে তার অভিষেক ঘটে। ফেব্রুয়ারি, ২০০৯ সালে অস্ট্রেলিয়ায় অনুষ্ঠিত চ্যাপেল-হ্যাডলি ট্রফিতে খেলার জন্য মনোনীত হন। সিরিজের প্রথম ওডিআইয়ে মাইকেল ক্লার্কের বলে তিনি ভুলবশতঃ আম্পায়ার কর্তৃক আউট হন। কিন্তু ভিডিওতে দেখা যায় যে, উইকেট-কিপার ব্রাড হাড্ডিন গ্লাভসে বেইল তুলে নিয়েছেন।


title: ইয়াসির আরাফাত (ক্রিকেটার)

text: ইয়াসির আরাফাত (জন্মঃ ১২ মার্চ ১৯৮২) হলেন একজন পাকিস্তান আন্তর্জাতিক ক্রিকেটার। তিনি ডান-হাতে ব্যাটিং এবং বোলিং করে থাকেন ডান-হাতি ফাস্ট।


title: ইয়াসির আরাফাত (ক্রিকেটার)

text: পাকিস্তানের হয়ে অণুর্দ্ধ-১৫ পর্যায়ে প্রতিনিধিত্ব করার পরে, ১৭ বছর বয়সে ইয়াসির ওয়ানডে ক্রিকেটে করাচীতে শ্রীলঙ্কার বিরুদ্ধে আত্মপ্রকাশ করেন এবং এই ম্যাচেই তিনি প্রথম আন্তর্জাতিক উইকেট লাভ করেন।


title: ইয়াসির আরাফাত (ক্রিকেটার)

text: ২০০৭ সালে, শোয়েব আখতার এবং মোহাম্মাদ আসিফ উভয়ের আঘাতপ্রাপ্তির কারনে তাদের বদলী খেলোয়াড় হিসেবে ইয়াসির আরাফাত এবং মোহাম্মদ সামি-কে ২০০৭ ক্রিকেট বিশ্বকাপ এর জন্য নির্বাচিত করা হয়।


title: আব্দুল রাজ্জাক (ক্রিকেটার)

text: আব্দুল রাজ্জাক (উর্দু: عبد الرزاق, জন্ম: ২ ডিসেম্বর ১৯৭৯) হলেন একজন পাকিস্তানী ডানহাতি ফাস্ট-মিডিয়াম বোলার এবং ডান-হাতি ব্যাটসম্যান হিসেবে পাকিস্তানের জাতীয় দলে প্রতিনিধিত্ব করছেন। ১৯৯৬ সালে তার ১৭তম জন্মদিনের প্রাক্কালে জিম্বাবুয়ের বিরুদ্ধে নিজের ঘরের মাঠ গাদ্দাফি স্টেডিয়ামে একদিনের আন্তর্জাতিক ক্রিকেটে আত্মপ্রকাশ করেন। তিনি পাকিস্তানের হয়ে ২৬৫টি ওয়ানডে ও ৪৬টি টেস্ট ম্যাচ খেলেছেন।আব্দুল রাজ্জাক পাকিস্তানের গুজ্জার বংশের সাথে সম্পৃক্ত এবং পাকিস্তানি নারী আয়েশার সাথে বিবাহ বন্ধনে আবদ্ধ হন।


title: মসজিদ-ই-সিরাজ উদ-দৌলা

text: মসজিদ-ই-সিরাজ উদ-দৌলা (চন্দনপুরা জামে মসজিদ হিসেবে পরিচিত) বাংলাদেশের চট্টগ্রাম সিটি কর্পোরেশনের আওতাধীন ১৬ নং চকবাজার ওয়ার্ডের নবাব সিরাজ উদ-দৌলা সড়কের চন্দনপুরা অংশে অবস্থিত একটি মসজিদ।


title: মসজিদ-ই-সিরাজ উদ-দৌলা

text:
বাংলায় মোঘল শাসনামলে এই দৃষ্টিনন্দন স্থাপত্য শিল্পের ভিত্তিপ্রস্তর করা হয়েছে বলে ধারণা করা হলেও মূলত বৃটিশ শাসনামলে ১৯৪৭ সালে মোঘল স্থাপত্য ঘরনায় মসজিদটির সংস্কার কাজ শুরু হয় এবং তা সম্পন্ন হয় ১৯৫২ সালে।
বর্তমানে পরিবেশের বিরূপ প্রভাবের কারণে বিশেষত বায়ু দূষণের ফলে এই দৃষ্টিনন্দন স্থাপনাটি বাহ্যিকভাবে ক্ষতিগ্রস্ত হয়েছে।


title: খাত্তাব ইবনে নুফাইল

text: খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব|। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।


title: জো বার্নস

text: জোসেফ অ্যান্থনি জো বার্নস (জন্ম: ৬ সেপ্টেম্বর, ১৯৮৯) কুইন্সল্যান্ডের হারস্টোনে জন্মগ্রহণকারী উদীয়মান অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য হিসেবে তিনি ডানহাতে ব্যাটিং করে থাকেন। তারপূর্ব অস্ট্রেলিয়া এ-দলের পক্ষে প্রতিনিধিত্ব করেন। জো বার্নস ঘরোয়া ক্রিকেটে কুইন্সল্যান্ড ক্রিকেট দল ও টুয়েন্টি২০ খেলাগুলোয় ব্রিসবেন হিটের পক্ষে খেলছেন। এছাড়াও, ইংল্যান্ডের কাউন্টি ক্রিকেটে লিচেস্টারশায়ার দলের সদস্য তিনি।


title: জো বার্নস

text: ফেব্রুয়ারি, ২০১১ সালে শেফিল্ড শিল্ডে অভিষেক খেলাতেই দক্ষিণ অস্ট্রেলিয়ার বিপক্ষে ১৪০ রান সংগ্রহ করে ব্যতিক্রমধর্মী সূচনা করেন। পরের মৌসুমেই অস্ট্রেলিয়ার প্রথম-শ্রেণীর ক্রিকেটে সর্বোচ্চ রানের ইনিংস খেলে তার ক্রিকেট দক্ষতা প্রদর্শন করতে থাকেন। এরফলে সফরকারী ইংল্যান্ড দলের বিপক্ষে অংশ নেয়ার জন্য অস্ট্রেলিয়া এ-দলের সদস্য মনোনীত করা হয়। ইংল্যান্ডের বিপক্ষে একদিনের খেলায় তিনি ১১৪ রান তোলেন। ঐ বছরে তিনি বর্ষসেরা ব্র্যাডম্যান যুব ক্রিকেটার পুরস্কারের জন্য মনোনীত হন।


title: জো বার্নস

text: অস্ট্রেলিয়ায় ফিরে তিনি তার ব্যাটিংশৈলী চালিয়ে যেতে থাকেন ও ব্রিসবেন হিটের পক্ষে সর্বোচ্চ রান সংগ্রাহকের ভূমিকায় অবতীর্ণ হন। ২০১২-১৩ মৌসুমে বিগ ব্যাশ লীগের চূড়ান্ত খেলায় পার্থ স্কর্চার্সের বিপক্ষে শিরোপা লাভে সহায়তাকারী অন্যতম খেলোয়াড়ের মর্যাদা পান।


title: জো বার্নস

text: তার এ আশানুরূপ ফলাফলে ২০১৩ সালের কাউন্টি মৌসুমে বিদেশী খেলোয়াড় রামনরেশ সারওয়ানের পরিবর্তে লিচেস্টারশায়ার কর্তৃপক্ষ তাকে মে থেকে আগস্ট পর্যন্ত দলে অন্তর্ভুক্ত করে। কিন্তু জুলাইয়ে তার উরুর আঘাতপ্রাপ্তির ফলে ইংল্যান্ড থেকে ফিরে আসতে বাধ্য হন ও স্বদেশে কুইন্সল্যান্ডে ফিরে আসেন।


title: জো বার্নস

text: ২৬ ডিসেম্বর, ২০১৪ তারিখে মেলবোর্নে অবস্থিত মেলবোর্ন ক্রিকেট গ্রাউন্ডে শুরু হওয়া বক্সিং ডে টেস্টে সফরকারী ভারতের বিপক্ষে অংশ নেয়ার জন্য তাকে অস্ট্রেলিয়ার টেস্ট দলে অন্তর্ভুক্ত করা হয়। আঘাতপ্রাপ্ত অল-রাউন্ডার মিচেল মার্শের পরিবর্তে তার এ টেস্ট অভিষেক ঘটে। দলনায়ক মাইকেল ক্লার্কের সিদ্ধান্ত অনুযায়ী, তিনি ৬ নম্বরে ব্যাটিংয়ে নামেন। প্রথম ইনিংসে শন মার্শের (১৮৪/৪) পতনের পর তিনি ২৭ বলে ১৩ রান সংগ্রহ করেন যাতে দু'টি চারের মার ছিল। ডানহাতি ফাস্ট বোলার উমেশ যাদবের বলে উইকেটের পিছনে ভারতীয় অধিনায়ক মহেন্দ্র সিং ধোনি'র হাতে ধরা পড়েন তিনি।


title: জো বার্নস

text: "২১ ডিসেম্বর, ২০১৪ তারিখ অনুযায়ী"


title: মুহুরী নদী

text: মুহুরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৭১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুহুরী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৬।


title: মুহুরী নদী

text: মুহুরি নদীটি ভারতের ত্রিপুরা রাজ্যের পার্বত্য অঞ্চলে উৎপন্ন এই খরস্রোতা নদী পাহাড়ি অঞ্চল দিয়ে প্রবাহিত হয়ে ফেনীর পরশুরাম উপজেলার নীজকালিকাপুর এবং মাঝিরখালী গ্রামের কাছে সীমান্ত অতিক্রম করে বাংলাদেশে প্রবেশ করেছে এবং ফেনী নদীর সাথে মিলিত হয়ে বংগোপসাগরে পতিত হয়েছে


title: মুহুরী নদী

text: মুহুরী ত্রিপুরার লুসাই পাহাড় হতে উৎপন্ন হয়ে পশ্চিমে ফেনী জেলার পরশুরাম উপজেলা দিয়ে বাংলাদেশে প্রবেশ করেছে এবং বঙ্গোপসাগরে পতিত হওয়ার পূর্বে চট্টগ্রাম এবং ফেনী জেলাকে পৃথক করেছে।


title: মুহুরী নদী

text: মুহুরী ত্রিপুরা-নোয়াখালী সেক্টরে ভারত এবং বাংলাদেশের মধ্যকার সীমান্ত হিসেবে কাজ করে। তবে ঘনঘন প্রবাহ পথ পরিবর্তনের জন্য এই নদী দুই দেশের সীমান্ত সমস্যা হিসেবে পরিগণিত হয়ে ছিল বহু বছর। বিবাদমান এই নদীর সীমানা নির্ধারণের ক্ষেত্রে উভয়দেশ ১৯৭৪ সালের সীমান্ত চুক্তির ভিত্তিতে নদীর প্রবাহে সীমানা নির্ধারণের পক্ষে একমত পোষণ করে এবং বাংলাদেশ ১৯৪৭ সালের সীমান্ত নির্ধারণী পিলারের ভিত্তিতে অতিরিক্ত ৪৪ একর জমির মালিকানা লাভ করে। মুলত মুহুরী নদীর উপর জেগে ওঠা ১৪৪ একর মুহুরীর চরের ধান চাষের উপযোগী ফসলি জমির মালিকানার জন্যই দীর্ঘদিন উভয় দেশের মধ্যে সীমান্ত উত্তেজনা বিরাজমান ছিল। সর্বশেষ ২০১১ সালে ভারতের সাবেক প্রধানমন্ত্রী মনমোহন সিংহের বাংলাদেশ সফরে এই সীমান্ত সমস্যা সমাধানে কার্যকর পদক্ষেপ গ্রহণের নীতিগত সিদ্ধান্ত হয় এবং উভয় দেশ সীমান্ত চিহ্নিতকরণে সম্মত হয়।


title: সাবান

text: সাবান () হচ্ছে ফ্যাটি এসিডের লবণ। সাবান মুলত কোন কিছু ধোয়া, গোসল করা এবং পরিস্কার করার কাজে ব্যবহার করা হয়। এছাড়াও সাবান টেক্সটাইল শিল্পে পিচ্ছিলকারক (লুব্রিকেন্ট) হিসেবে ব্যবহার করা হয়ে থাকে। যেসব সাবান পরিস্কারক হিসেবে ব্যবহার করা হয়, সেগুলো মূলত উদ্ভিজ্জ অথবা প্রাণীজ তেল এর গাঢ় ক্ষারীয় দ্রবণ থেকে নিষ্কাশন করা হয় (তেল বা চর্বিতে তিন মোল ফ্যাটি এসিড এক মোল গ্লিসারল এর সাথে সংযুক্ত থাকে)। এই ক্ষারীয় দ্রবণকে কখনও কখনও লেই সাবান (lye soap) বলা হয়ে থাকে, যেটি সাবানায়ন প্রক্রিয়ায় তৈরি করা হয়। উল্লেখ্য যে, লেই সাবান বলতে একরকমের ক্ষারজাতীয় বস্তু সাবান বোঝানো হয়, যেটি সোডিয়াম হাইড্রোক্সাইড থেকে তৈরি করা হয়। সাবানায়ন বিক্রিয়ায় ট্রাইগ্লিসারাইড চর্বি বা ট্রাইগ্লিসারাইড ফ্যাট প্রথমে ফ্যাটি অ্যাসিড দিয়ে পানির সাথে রাসায়নিক প্রক্রিয়ায় বিয়োজন (হাইড্রোলাইসিস) করা হয় এবং এটি পরে ক্ষারের সাথে বিক্রিয়া করে অশোধিত সাবান তৈরি করে। যেখানে বিভিন্ন ধরণের সাবানের লবণ,ফ্যাট,ক্ষার,পানি এবং উৎপাদিত গ্লিসারল (গ্লিসারিন) থাকে। এই গ্লিসারিন একটি উপকারি উপজাত, যেটি সাবানে উপস্থিত থেকে সাবানের মোলায়েম কারক হিসেবে কাজ করতে পারে অথবা আলাদা করে অন্য কাজেও ব্যবহার করা যায়।


title: সাবান

text: বেশীরভাগ তৈলাক্ত বা তেল জাতীয় পিচ্ছিলকারক পদার্থের প্রধান উপাদান হচ্ছে সাবান। যেগুলো সাধারনত ক্যালসিয়াম সাবান অথবা লিথিয়াম সাবান এর দুগ্ধ জাতীয় নির্যাসবিশেষ এবং খনিজ তেল হয়ে থাকে। এই ক্যালসিয়াম এবং লিথিয়াম এর পিচ্ছিলকারক হিসেবে ব্যাপকভাবে ব্যবহৃত হয়। এছাড়াও অনেক ধাতব সাবান যেমন অ্যালুমিনিয়াম, সোডিয়াম এবং এদের মিশ্রিত সাবান। এছাড়াও এই ধরণের সাবান তেলের সান্দ্রতা বাড়ানোর জন্য ঘনকারক হিসেবেও ব্যবহার করা হয়। ফরাসী সময়ে, চুনের সাথে জলপাইয়ের তেল মিশিয়ে পিচ্ছিলকারক গ্রিজ তৈরি করা হত।


title: সাবান

text: হাত ধোঁয়া এবং স্বাস্থ্যের জন্য সাবান বেশ কার্যকর। কিন্তু বিভিন্ন সময়ে সাবান সহজলভ্য থাকে না। বিশ্ব স্বাস্থ্য সংস্থার মতে, সেসব সময়ে হাত ধোয়ার জন্য ছাই, বালি অথবা মাটি ব্যবহার করা যেতে পারে।


title: দ্য পার্কস অব বিয়িং এ ওয়ালফ্লাওয়ার

text: দ্য পার্কস অফ বিয়িং এ ওয়ালফ্লাওয়ার (ইংরেজিতে: The Perks of Being a Wallflower) মার্কিন লেখক স্টিফেন স্বস্কি রচিত একটি উপন্যাস। এটি ১৯৯৯ সালের ফেব্রুয়ারিতে প্রকাশিত হয়। এই উপন্যাসের কাহিনী একজন কিশোরের মুখ থেকে বিবৃত হয় যার নাম চার্লি। সেই কিশোর একজন অপরিচিত মানুষকে লেখা তাঁর চিঠি আদান-প্রদানের অভিজ্ঞতা বর্ণনা করে। উপন্যাসের কাহিনী ১৯৯০-এর দশকের প্রেক্ষাপটে রচিত হয়েছে। কাহিনীর শুরুতে চার্লি পিটসবার্গের মাধ্যমিক বিদ্যালয়ের একজন ছাত্র থাকে। সে তাঁর সমবয়সী অন্যান্য ছেলে-মেয়েদের চেয়ে বুদ্ধিমান এবং তঁর চিন্তাধারা অন্যদের থেকে আলাদা। কাহিনী যত এগিয়ে যেতে থাকে, দেখা যায় চার্লি কিছুটা লাজুক প্রকৃতি এবং তাঁর বন্ধুদের মাঝে সে খুব একটা জনপ্রিয় নয়।


title: দ্য পার্কস অব বিয়িং এ ওয়ালফ্লাওয়ার

text: লেখক এই উপন্যাসটি পাঁচ বছর ধরে উপন্যাসটি লিখেছেন এবং প্রকাশ করেছেন। উপন্যাসের কাহিনী লেখকের ব্যক্তিগত জীবনের অভিজ্ঞতা ও স্মৃতির প্রেক্ষিতে লিখা। এর বিষয়বস্ত কৈশোরের মানসিকতা, অন্তর্মুখী আচরণ, যৌনতা এবং মাদক ব্যবহার। লেখকের গ্রন্থটি বাণিজ্যিকভাবে সফল হলেও বিষয়বস্তু এবং সমালোচকদের মিশ্র প্রতিক্রিয়ার কারণে এটি যুক্তরাষ্ট্রের বিদ্যালয়গুলোতে নিষিদ্ধ করা হয়। ২০১২ সালে তিনি এই উপন্যাসের উপর ভিত্তি করে একটি চলচ্চিত্র নির্মাণ করেন। চলচ্চিত্রটিতে লোগান লের্ম্যান, এজরা মিলার, এমা ওয়াটসন প্রমুখ অভিনয় করেন। চলচ্চিত্রের কারণে গ্রন্থের বিক্রয় বৃদ্ধি পায় এবং দ্য নিউ ইয়র্ক টাইমস-এর বেস্ট সেলার তালিকায় স্থান পায়।


title: দ্য পার্কস অব বিয়িং এ ওয়ালফ্লাওয়ার

text: উপন্যাস লেখার সময় থেকে লেখক স্টিফেন স্বস্কির ইচ্ছা ছিল এটি থেকে চলচ্চিত্র নির্মাণ করা। উপন্যাসটি প্রকাশের পর স্টিফেন বেশ কয়েকজনের কাছ থেকে চলচ্চিত্রায়নের জন্য প্রস্তাবনা পায় কিন্তু উপন্যাসটির পাঠকদের ভালবাসার প্রতিদান হিসেবে তিনি নিজেই এর চলচ্চিত্রায়ন করার কাজ করেন। ২০১০ সালে মিস্টার মাড উপন্যাসটি থেকে চলচ্চিত্রের রূপ তৈরি করেন এবং লেখক স্টিফেন চলচ্চিত্রটির নির্দেশনা প্রদান করেন। প্রযোজক হিসেবে জন ম্যালকোভিচ, লিয়ান হ্যালফন এবং রাসেল স্মিথ কাজ করেন। চলচ্চত্রটি যুক্তরাষ্ট্রের পিটসবার্গ অঞ্চলে ২০১১ সালের মে থেকে জুনের মধ্যে চিত্রায়িত হয়। এতে অভিনয় করেন লোগান লের্ম্যান (চার্লি হিসেবে), এমা ওয়াটসন (স্যাম হিসেবে), এজরা মিলার (প্যাট্রিক হিসেবে), নিনা ডোব্রেভ (চার্লির বোন)।


title: দ্য পার্কস অব বিয়িং এ ওয়ালফ্লাওয়ার

text: চলচ্চিত্রটি প্রথম প্রকাশিত হয় টরন্টো ফিল্ম ফেস্টিভ্যালে ২০১২ সালের সেপ্টেম্বরে। সামিট এন্টারটেইনমেন্ট এটি যুক্তরাষ্ট্রের থিয়েটারগুলিতে প্রথম সেপ্টেম্বরের ২১ তারিখ মুক্তি দেয়। চলচ্চিত্রটি বাণিজ্যিকভাবে সাফল্য লাভ করে। বিশ্বব্যাপী এটি ৩৩ মিলিয়ন মার্কিন ডলার আয় করে। এটি নির্মাণে বাজেট ছিল ১৩ মিলিয়ন ডলার।


title: ক্যাটাগরি তত্ত্ব

text:
ক্যাটাগরি তত্ত্ব গণিতের একটি তত্ত্ব এবং এর ধারণা 'বস্তু' ও "তীর" -এর সংকলন।
formula_1


title: জেসি রাইডার

text: জেসি ড্যানিয়েল রাইডার (; জন্ম: ৬ আগস্ট, ১৯৮৪) ওয়েলিংটনের মাস্টারটন এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও জেসি রাইডার কার্যকরী মিডিয়াম-পেস বোলিংয়ে পারদর্শী। এরপূর্বে ২০০২ সালে অনুষ্ঠিত অনূর্ধ্ব-১৯ ক্রিকেট বিশ্বকাপে অংশ নিয়েছেন। ঘরোয়া ক্রিকেটে সেন্ট্রাল ডিস্ট্রিক্টস দলের পক্ষে প্রথম-শ্রেণীর ক্রিকেট ও লিস্ট এ ক্রিকেটে খেলছেন।


title: জেসি রাইডার

text: ৩০ জানুয়ারি, ২০০৮ তারিখে ১২-সদস্যের নিউজিল্যান্ডের টুয়েন্টি২০ আন্তর্জাতিক দলে ও ১৩-সদস্যের একদিনের আন্তর্জাতিক দলের সদস্য হিসেবে ইংল্যান্ড ক্রিকেট দলের বিপক্ষে খেলার জন্য মনোনীত হন। নিউজিল্যান্ড ক্রিকেট দল নির্বাচক ও ব্যবস্থাপক স্যার রিচার্ড হ্যাডলি এ প্রসঙ্গে বলেন যে, উভয় ধরনের খেলায় ইনিংসের সূচনাকল্পে ব্রেন্ডন ম্যাককুলামের যোগ্য সঙ্গী তিনি। কিন্তু সাবেক নিউজিল্যান্ডীয় ক্রিকেটার অ্যাডাম প্যারোরে নিউজিল্যান্ড ক্রিকেট দল নির্বাচকদের সিদ্ধান্তের বিপক্ষে অবস্থান নেন ও রাইডারকে দল থেকে বাদ দেয়ার প্রস্তাব দেন। তার মতে, সে বেশ মোটা ও নিউজিল্যান্ড দলে খেলার জন্য উপযুক্ত নয়।


title: জেসি রাইডার

text: ইংল্যান্ডের বিপক্ষে একদিনের সিরিজ জয়ের পরদিন ২৪ ফেব্রুয়ারি, ২০০৮ তারিখে ক্রাইস্টচার্চের একটি বারের টয়লেট ভাঙ্গার চেষ্টাকালে তার হাত মারাত্মকভাবে কেটে যায়। এরফলে রাইডারের ২০০৭-০৮ মৌসুমে খেলা শেষ হয়ে যায়।


title: জেসি রাইডার

text: ২০০৯ সালের আইসিসি বিশ্ব টুয়েন্টি২০ প্রতিযোগিতায় স্কটল্যান্ডের বিপক্ষে ১২ বলে ৩১ রান সংগ্রহ করার পর রোগ সংক্রমণের কারণে প্রতিযোগিতায় তিনি আর কোন খেলায় অংশ নেননি। পরবর্তীতে আরন রেডমন্ড তার স্থলাভিষিক্ত হন।


title: জেসি রাইডার

text: নেপিয়ারে অনুষ্ঠিত দ্বিতীয় টেস্টে রাইডার তার প্রথম দ্বি-শতক রানের ইনিংস খেলেন। ২০১ রানের ঐ ইনিংস খেলার সময় রস টেলরের (১৫১) সাথে ২৭১ রানের জুটি গড়েন। যে-কোন দলের বিপক্ষে চতুর্থ উইকেট জুটিতে এ রানটি নতুন রেকর্ডের সৃষ্টি করে ও নিউজিল্যান্ডের পক্ষে চতুর্থ সর্বোচ্চ টেস্ট জুটি। নাথান অ্যাসলের পর তিনিই প্রথম নিউজিল্যান্ডীয় যিনি পরপর দুই টেস্টে সেঞ্চুরি হাঁকান।


title: জেসি রাইডার

text: ৮ মার্চ, ২০১২ তারিখে ব্যক্তিগত আঘাতজনিত অসুস্থতা ও শৃঙ্খলা ভঙ্গের ইতিহাসে সম্পৃক্ততার কারণে অনির্দিষ্টকালের জন্য আন্তর্জাতিক ক্রিকেট অঙ্গনে অংশগ্রহণ থেকে দূরে থাকার সিদ্ধান্ত নেন। ডিসেম্বর, ২০১২ সালে খেলায় সুন্দর অবস্থানে থাকা স্বত্ত্বেও আন্তর্জাতিক ক্রিকেটে ফিরে আসার জন্য প্রস্তুত নন বলে জানান। অথচ, ১১ ডিসেম্বর তারিখে সেন্ট্রাল ডিস্ট্রিক্টসের বিপক্ষে তিনি ১৭৪ বলে ১৬২ রান সংগ্রহ করেছিলেন।


title: জেসি রাইডার

text: ওয়েস্ট ইন্ডিজের বিপক্ষে অনুষ্ঠিত একদিনের আন্তর্জাতিকে খেলার জন্য তাকে অন্তর্ভুক্ত করা হয়। ১ জানুয়ারি, ২০১৪ তারিখে কুইন্সটাউন ইভেন্টস সেন্টারে অনুষ্ঠিত খেলায় কোরে অ্যান্ডারসনকে সাথে নিয়ে নিউজিল্যান্ডের একদিনের আন্তর্জাতিকের ইতিহাসে সর্বোচ্চ ছক্কার ইনিংস গড়তে সহায়তা করেন। রাইডার ৬ষ্ঠ দ্রুততম শতক গড়েন ৪৬ বলে। ৫ ছক্কায় তিনি ১০৪ রান করেন। তার সাথে অ্যান্ডারসন ৩৬ বলে দ্রুততম শতরান করেন ও শহীদ আফ্রিদি'র ১৭ বছর পূর্বেকার গড়া রেকর্ড ভেঙ্গে ফেলেন।


title: ল্যাংগুয়েজ বাইন্ডিং

text: কম্পিউটার বিজ্ঞানের পরিভাষায় বাংলায় আবদ্ধকরণ বা ইংরেজিতে বাইন্ডিং () বলতে এক ধরনের এপিআই (এপ্লিকেশন প্রোগ্রামিং ইন্টারফেস) বা বিশেষ ধরনের কোডকে (অর্থাৎ কম্পিউটারের জন্য বোধগম্য ভাষায় লিখিত সংকেতসমষ্টি) বোঝানো হয়, যেটি কোন প্রোগ্রামিং ভাষাকে অন্য কোন প্রোগ্রামিং ভাষার পূর্বপ্রস্তুতকৃত প্রোগ্রামসম্ভার (লাইব্রেরি) বা অপারেটিং সিস্টেমের (অর্থাৎ কম্পিউটারের পরিচালক ব্যবস্থার) সেবা ব্যবহারের সুযোগ করে দেয়।


title: ল্যাংগুয়েজ বাইন্ডিং

text: সফটওয়্যার প্রকৌশলের পরিভাষায় আবদ্ধকরণ বা বাইন্ডিং বলতে এক ধরনের আবরক প্রোগ্রামসম্ভার বা র‍্যাপার লাইব্রেরিকে বোঝানো হয়, যেটি ব্যবহার করে কোন একটি প্রোগ্রামিং ভাষায় লেখা প্রোগ্রামসম্ভার বা লাইব্রেরিতে অন্য একটি প্রোগ্রামিং ভাষা ব্যবহার করে ঢুকে সেগুলির সুবিধা ভোগ করা যায়। অর্থাৎ আবদ্ধকরণ বা বাইন্ডিং দুটি পৃথক প্রোগ্রামিং ভাষার মধ্যে সংযোগসেতু হিসেবে কাজ করে। অনেক সফটওয়্যার প্রোগ্রামসম্ভার সিস্টেম প্রোগ্রামিং ভাষা যেমন সি, সি++ ইত্যাদি ব্যবহার করে লেখা হয়। অন্য কোন প্রোগ্রামিং ভাষা (বিশেষ করে উচ্চস্তরের প্রোগ্রামিং ভাষা) থেকে যেমন জাভা, কমন লিস্প, পাইথন ইত্যাদি ব্যবহার করে এইসব প্রোগ্রামসম্ভার ব্যবহার করতে হলে "আবদ্ধকরণ" বা বাইন্ডিং এপিএই প্রয়োজন হয়। অন্যথায় সি বা সি++ ভাষাতে লেখা কোন প্রোগ্রামসম্ভারে ঢুকতে হলে একজন সফটওয়্যার প্রস্তুতকারক বা সফটওয়্যার প্রোগ্রামলেখককে সি বা সি++ শিখতেই হত। উদাহরণস্বরূপ বলা যেতে পারে, যখন সি প্রোগ্রামিং ভাষা ব্যবহার করে লেখা কোন লাইব্রেরি বা প্রোগ্রামসম্ভার পাইথন ভাষা দিয়ে ব্যবহার করার প্রয়োজন হয়, তখন পাইথন আবদ্ধকরণ বা পাইথন বাইন্ডিং ব্যবহার করা হয় । আবার জাভা প্রোগ্রামিং ভাষা থেকে সাবভার্শন ব্যবহার করতে হলে লিবসভিএনজাভাএইচএল ব্যবহার করতে হবে।


title: ল্যাংগুয়েজ বাইন্ডিং

text:
সফটওয়্যার আবদ্ধকরণ বা বাইন্ডিং তৈরির পিছনে সফটওয়্যার প্রস্তুতকারকের পরিশ্রম লাঘব ও সময় বাঁচানো ছাড়াও আরেকটি উদ্দেশ্য হল সফটওয়্যারের পুনর্ব্যবহার নিশ্চিত করা। কোন একটি সফটওয়্যার যা ইতিমধ্যে কোনও না কোনও প্রোগ্রামিং ভাষা ব্যবহার করে তৈরি করা আছে তা নতুন করে অন্য কোন ভাষায় তৈরি করা সময়সাপেক্ষ ও ব্যয়সাপেক্ষ একটি কাজ। সফটওয়্যার আবদ্ধকরণ বা বাইন্ডিং তৈরি করে এই সময় ও ব্যয় সংকোচন করা যায়। কোন কোন উচ্চ স্তরের ভাষায় নির্দিষ্ট কোন অ্যালগরিদম অনুসরণ করে প্রোগ্রাম লেখা সম্ভব না-ও হতে পারে। এরকম ক্ষেত্রে
আবদ্ধকরণ বা বাইন্ডিং ব্যবহার করে সহজেই কোন উচ্চ স্তরের ভাষায় ঐসব অ্যালগরিদমকে কাজে লাগানো যেতে পারে।


title: মোংলা বন্দর মাধ্যমিক বিদ্যালয়

text: মোংলা বন্দর মাধ্যমিক বিদ্যালয় হল বাংলাদেশের একটি মাধ্যমিক শিক্ষা প্রতিষ্ঠান। ১৯৮৭ সালে প্রতিষ্ঠিত বিদ্যালয়টি পরিচালনা করে মোংলা বন্দর কর্তৃপক্ষ।


title: মোংলা বন্দর মাধ্যমিক বিদ্যালয়

text: এই বিদ্যালয়ের শিক্ষক ২৬ জন ও ছাত্রছাত্রীসংখ্যা প্রায় ৫৪৭ জন।


title: মোংলা বন্দর মাধ্যমিক বিদ্যালয়

text: মোংলা বন্দরের কর্মরত কর্মকর্তা কর্মচারীদের ছেলে মেয়েদের পড়াশুনার জন্য একটি বিদ্যালয় প্রয়োজন হলে বন্দর ভবনের কাছাকাছি মাধবী আবাসিক এলাকায় ১৯৮৭ সালে ৪.৭০ একর ক্যাম্পাস এলাকা নিয়ে গড়ে ওঠে এই বিদ্যালয়টি। ১৯৮৭ সালের ১ জানুয়ারি থেকে প্রাথমিক শ্রেণির ক্লাস শুরু হয়। ১৯৯৬ সালের ৩১ ডিসেম্বর বিদ্যালয়ে মাধ্যমিক স্বীকৃতি পেলেও ১৯৯৭ সালের ১ জানুয়ারি থেকে ক্লাস শুরু হয়। এর পূর্ব নাম ছিল মংলা বন্দর স্কুল অ্যান্ড কলেজ। এই বিদ্যালয়টি প্রথম দিকে উচ্চ মাধ্যমিক বিদ্যালয় ছিল; বর্তমানে এটি একটি মাধ্যমিক বিদ্যালয়।


title: মোংলা বন্দর মাধ্যমিক বিদ্যালয়

text: মোংলা বন্দর মাধ্যমিক বিদ্যালয় ২০১৪ সাল থেকে অন্বেষা নামক বার্ষিক সাময়িকী প্রকাশ করছে। এখানে প্রতি বছর জাতীয় উৎসবগুলো পালন করে থাকে।


title: ব্রিটানিয়া অ্যাওয়ার্ডস

text: ব্রিটানিয়া অ্যাওয়ার্ডস (ইংরেজিতে: Britannia Awards) ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা)-এর লস অ্যাঞ্জেলেস শাখা কর্তৃক প্রদত্ত একটি পুরস্কার যেটি কোন ব্যক্তি বা প্রতিষ্ঠানকে চলচ্চিত্র বা চলমান দৃশ্যমাধ্যমে অবদানের জন্যে প্রদান করা হয়। এই পুরস্কারটির উদ্দেশ্য ব্রিটিশ এবং হলিউডের বিনোদন ব্যবসার মধ্যে দূরত্ব কমিয়ে আনা এবং পারস্পারিক সহযোগিতা বৃদ্ধি করা।


title: ব্রিটানিয়া অ্যাওয়ার্ডস

text: ১৯৮৯-১৯৯৮ সালে পর্যন্ত কেবল একজন ব্যক্তিকে এই পুরস্কারটি প্রদান করা হয়। ১৯৯৯ নাগাদ এটির অধীনে আরো কয়েকটি পুরস্কার প্রবর্তন করা হয়: চলচ্চিত্র মাধ্যমে উৎকর্ষের জন্য স্ট্যানলি কুবরিক অ্যাওয়ার্ড, নির্দেশনায় উৎকর্ষের জন্য জন শ্লেজিঙ্গার ব্রিটানিয়া অ্যাওয়ার্ড ইন ডিরেক্টিং, শৈল্পিক নির্দেশনার জন্যে জন শ্লেজিঙ্গার ব্রিটানিয়া অ্যাওয়ার্ড ইন আর্টিস্টিক ডিরেক্টিং, কমেডি ধারার চলচ্চিত্রের জন্য ব্রিটানিয়া অ্যাওয়ার্ড ফর ব্রিটিশ আর্টিস্ট অফ দ্য ইয়ার এবং চার্লি চ্যাপলিন ব্রিটানিয়া অ্যাওয়ার্ড ফর এক্সিলেন্স ইন কমেডি প্রদান করা হয়। পুরস্কারগুলো প্রতিবছরের নভেম্বরে একটি অনুষ্ঠানে প্রদান করা হয় এবং টেলিভিশনে সম্প্রচার করা হয়।


title: অক্টোপাস গাছ

text: অক্টোপাস গাছ, বা কুইন্সল্যান্ড ছাতা গাছ (বৈজ্ঞানিক নাম: "Schefflera actinophylla") হচ্ছে Araliaceae পরিবারের এক প্রজাতির বৃক্ষ। এই গাছ অস্ট্রেলিয়ার বর্ষাবনে প্রচুর দেখা যায়। ল্যান্ডস্কেপিং এর জন্যে একে ব্যবহার করা হয়। এর পুষ্পবিন্যাস দুই মিটার পর্যন্ত বিস্তৃত হতে পারে। ফ্লোরিডাতে এবং হাওয়াই দ্বীপে এটাকে আগাছা হিশেবে গণ্য করা হয়। যদিও ফ্লোরিডার হলিডে ইন-এ এটা বেশ শোভা পাচ্ছে। এর ফল পাখিরা খায় কিন্তু নিচে পড়ে থাকা ফল খেলে কুকুর অসুস্থ হয়ে পড়ে। এটা রাস্তার পাশে লাগানো বন্ধ হয়েছে কারণ বিল্ডিং আর ফুটপাত নষ্ট হয় শিকড়ের কারণে।


title: থারিন্ডু কৌশল

text: পস্কুয়াল হান্দি থারিন্ডু কৌশল (; জন্ম: ৫ মার্চ, ১৯৯৩) গালে এলাকায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য থারিন্ডু কৌশল ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলছেন। ডানহাতি অফ ব্রেক বোলিংয়ের পাশাপাশি ডানহাতে ব্যাটিংয়ে অভ্যস্ত তিনি।


title: থারিন্ডু কৌশল

text: ডিসেম্বর, ২০১২ সালে লিস্ট এ ক্রিকেটে কোল্টস ক্রিকেট ক্লাবের বিপক্ষে অভিষেক ঘটে তার। ২৬ ডিসেম্বর, ২০১৪ তারিখে নিউজিল্যান্ড সফরে স্বাগতিক নিউজিল্যান্ডের বিপক্ষে তার টেস্ট অভিষেক ঘটে। প্রথম ইনিংসে দিমুথ করুণারত্নের সাহায্যে কট আউটের মাধ্যমে নিউজিল্যান্ডের অধিনায়ক ব্রেন্ডন ম্যাককুলামের উইকেট পান। এরপর ব্যাটিংয়ে নেমে তিনি ৬ বলে ৬ রান সংগ্রহ করেন যাতে একটি চারের মার ছিল।


title: থারিন্ডু কৌশল

text: ১৮ মার্চ, ২০১৫ তারিখে অনুষ্ঠিত ২০১৫ সালের ক্রিকেট বিশ্বকাপের কোয়ার্টার-ফাইনালের প্রথমবারের মতো একদিনের আন্তর্জাতিকে অংশগ্রহণ করেন। ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালের ন্যায় গুরুত্বপূর্ণ খেলায় ডব্লিউ লার্কিন্সের একদিনের আন্তর্জাতিকে অভিষেকের পর থারিন্ডু কৌশল দ্বিতীয় খেলোয়াড় হিসেবে ওডিআইয়ে অভিষিক্ত হন। আঘাতপ্রাপ্ত রঙ্গনা হেরাথের পরিবর্তে দলে তার অন্তর্ভুক্তি হয়। দক্ষিণ আফ্রিকার বিপক্ষে অনুষ্ঠিত খেলায় থারিন্ডুর অভিষেক পর্বটি সুখকর হয়নি। বিশ্বকাপে প্রথম দক্ষিণ আফ্রিকান হিসেবে জেপি ডুমিনি’র হ্যাট্রিকের তৃতীয় শিকারে পরিণত হন। খেলায় তিনি শূন্য রান সংগ্রহ করেন ও ৬ ওভার বোলিং করে ২৫ রান দিয়ে কোন উইকেট পাননি। শ্রীলঙ্কা দল ৯ উইকেটের ব্যবধানে শোচনীয়ভাবে পরাভূত হয় ও প্রতিযোগিতা থেকে বিদায় নেয়। অন্যদিকে খেলার ফলাফলে প্রথমবারের মতো বিশ্বকাপের নক-আউট পর্বে জয় পায় দক্ষিণ আফ্রিকা দল।


title: হিরোগিরি (চলচ্চিত্র)

text: হিরোগিরি ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। রবি কিনাগী পরিচালিত এই চলচ্চিত্রে অভিনয় করেছেন দেব, কোয়েল মল্লিক, সায়ন্তিকা বন্দ্যোপাধ্যায় মিঠুন চক্রবর্তী সহ আরো অনেকে।। এটি তামিল চলচ্চিত্রেররিমেক। ২০১৩ তে তেলেগু চলচ্চিত্র বালুপু


title: হিরোগিরি (চলচ্চিত্র)

text: শুভ (দেব) কলকাতায় আইসিআইসিআইয়ের একটি সংগ্রহ এজেন্ট হিসাবে কাজ করে এবং তার বন্ধু এবং তার পিতা ডিবাকার বর্মণ (মিথুন চক্রবর্তী) সহ শুভ বিয়েতে মেয়েকে বিয়ে করতে চায় এমন একটি সুখী জীবন পায়। একবার শুভ একটি হাসপাতালে রাশেস যেখানে তার বন্ধু ভর্তি হিসাবে তিনি নখরঁজনী নল পানীয় দ্বারা আত্মহত্যার চেষ্টা এবং এটির কারণ জিজ্ঞাসা। তারপর তিনি মারিয়া (কোয়েল মল্লিক) এবং তার চাচা (খরাজ মুখার্জী) এর বৈশিষ্ট্য সম্পর্কে বর্ণনা করেন। দুজন তাদের বন্ধুসহ শুভ দুর্বৃত্তদের প্রতারণার একটি অভ্যাস আছে এবং শুভ তাদের একটি পাঠ শেখার জন্য সিদ্ধান্ত নেয়।


title: হিরোগিরি (চলচ্চিত্র)

text: শুভ একটি ভাঁজ ছেলেমেয়ে হিসাবে তাদের জীবন প্রবেশ করে এবং তাদের নির্যাতন শুরু। মারিয়া এর চাচা এর পরিকল্পনা এবং প্রচেষ্টা সবসময় তার আগে অর্থহীন যান। তাদের চটকদার পরিকল্পনা একটি অংশ হিসাবে, মারিয়া এর চাচা শুভ তার সাথে বিয়ে করতে জিজ্ঞাসা মারিয়া উপদেশ। ভাগ্য এটি হবে, শুভ এছাড়াও মারিয়া একটি বিবাহ প্রস্তাব সঙ্গে আসে। তারপর জোড়া সংযোগ ডিবাকার এবং তাকে বলুন যে শুভ মারিয়ার সাথে ভালোবাসায় এবং তিনি তাকে প্রস্তাব করেন। তারা অনুমান করে যে এই তাকে হিংসা করবে কিন্তু ফলাফল নেতিবাচক হবে কারণ দীবারক প্রস্তাবটি হৃদয় দিয়ে গ্রহণ করেন। যাইহোক, মারিয়া ইতিমধ্যে অতীতে অতীতে তার পিতার দ্বারা রোহিত (সুরজিৎ সেন) এর সাথে জড়িত ছিলেন। কিছু দিন পরে শুভ কিছু গুন্ডাদের কাছ থেকে মারিয়া উদ্ধার করে এবং ভবিষ্যতে জনগণের অনুভূতি নিয়ে খেলা না করার জন্য তাকে পরামর্শ দেয়। মারিয়া নিজেকে শুভের সাথে প্রেমের মধ্যে ঢুকে পড়ে এবং শুভের বাবা দীবাকার বর্মণকে জানায়।


title: হিরোগিরি (চলচ্চিত্র)

text: ডিবাকার বর্মণ মারিয়ার পিতা কে চূড়ান্ত সিদ্ধান্ত দেন যা পাল্টে গুনছেন যে শুভ থেকে ভবিষ্যতে কোন সমস্যা হবে না। অন্যদিকে, রোহিতের মা মারিয়া তার বাবাকে সতর্ক করেন যে তিনি বিয়ের পর তাকে নির্যাতন করবেন। উভয়ের কথা শুনে, মারিয়া শাশুড়ির সঙ্গে মারিয়া বিয়ে করে তার বাবার সংশোধন করেন। রোহিতের মা এইভাবে অপমান করে এবং তার ভাই ভবানী পাঠককে (ভারত কৌল) বলে ডাকে। ভবানী যিনি তাঁর সহধর্মিণীদের সাথে বিবাহের স্থানগুলিতে আসেন তিনি স্বীকার করেন যে শুভ-দীবাকার তাঁর সবচেয়ে বড় শত্রু রাজ কাকা। শুভরা গুন্ডাদের সাথে যুদ্ধ করছে, ভবানী দিবাকরকে মেরে ফেলে এবং মারিয়াকে টালিগঞ্জে নিয়ে যায়। হাসপাতালের ডিবাকারকে স্বীকার করার পর সুভো তার অতীতের কথা বর্ণনা করতে শুরু করেন।


title: হিরোগিরি (চলচ্চিত্র)

text: অতীতে টাওলীগুনে যখন ভওয়ানী কাকের সাম্রাজ্যকে ধ্বংস করার চেষ্টা করে, তখন সে একটি ভয়ঙ্কর ডন, সে তখন রাজ্যের সাহায্য নেয় এবং অপরাধে তাকে তার সঙ্গী করে তোলে। রাজ, তাঁর আক্রমনাত্মকতা এবং চূড়ান্ততা দিয়ে, কাকের সাম্রাজ্যকে নষ্ট করে দিতে শুরু করে। এদিকে, তিনি কাকের কন্যা ছিলেন এই সত্যটি না জানার কারণে, তিনি ডাঃ নন্দিনী (সায়ন্তিকা ব্যানার্জি) এর সাথে প্রেমের প্রেমে পড়েন, যিনি তাঁর প্রেমকে প্রতিপন্ন করেন। এটি জানা, ভবানী এর বড় ছেলে শক্তি তার উপর অ্যাসিড নিক্ষেপ দ্বারা নন্দিনী আহত করার চেষ্টা করে, শুধুমাত্র কাকা দ্বারা হত্যা করা। তারপর তিনি জানতে পারেন যে রাজ একজন অপরাধী এবং তার পিতার শত্রু। তিনি রাজ ও তার পিতা উভয়ই বামপন্থী মুক্তি দাবি করেন, যেখানে রাজ সক্রিয় হয়েছেন। তার ছোট ভাই রুদ্র (সুমিত গাঙ্গুলী) পরামর্শের পর, ভবানী কাককে বলে যে রাজ ও নন্দিনী উত্তোলন করছে। রাজ কাকের সাথে একটি দ্বন্দ্বের সাথে জড়িত হলেও রুদ্র নন্দিনীকে মারাত্মকভাবে মারধর করে, যার পরে রুদ্র রুদ্রকে হত্যা করে। পরবর্তীতে রাজ ও কাকা পুরাতাত্ত্বিক ত্যাগ ও স্বাভাবিক জীবন কাটিয়ে ও শেষ জীবন শেষ করেন এবং পরে (কোলকাতা) চলে যান।


title: হিরোগিরি (চলচ্চিত্র)

text: এদিকে, মারিয়া তার পিতা হাসপাতালে চলে যান এবং শুভকে বলেন যে মারিয়াকে বিয়ে করা হয়েছে রোহিণীর সাথে। শুভ স্পট স্পর্শ করে, এবং শুভ ও ভাভানি এর ছদ্মবেশ মধ্যে একটি যুদ্ধ ensues। এদিকে, ডিবাকার ঘটনাস্থলে পৌঁছেছেন এবং শুভকে মারিয়া যুদ্ধের জন্য সাহায্য করেছেন। শেষ পর্যন্ত, যখন শুভা ভবানীকে হত্যা করতে যাচ্ছে, দিবাকার হস্তক্ষেপ করে এবং শুভকে ভভানি হত্যা থেকে থামিয়ে দেয়, এইভাবে যুদ্ধের অবসান ঘটায়। এই শোভো ও মারিয়াকে বিয়ের জন্য আশীর্বাদ নিয়ে চলচ্চিত্রটি শেষ হয়।


title: হিরোগিরি (চলচ্চিত্র)

text: হিরোগিরি ছবিতে সংগীত পরিচালনা করেন ভারতীয় বাংলা ছবির জনপ্রিয় সংগীত পরিচালক জিৎ গাঙ্গুলী। এই ছবিতে গান করেছেন ভারতের জনপ্রিয় সংগীত শিল্পী মিকা সিং, শ্রেয়া ঘোষাল, অরিজিৎ সিং সহ আরো অনেকে।


title: পক্ষাঘাত

text: পক্ষাঘাত বা ইংরাজীতে প্যারালিসিস () একপ্রকার দৈহিক বিকার যাতে মাংশপেশী স্বাভাবিক কাজ করার বদলে দুর্বল বা শিথিল (অথবা প্রকারভেদে আড়ষ্ট) হয়ে থাকে। এতে অঙ্গ প্রত্যঙ্গ অচল হয়ে পঙ্গুত্ব হতে পারে। পক্ষাঘাত একটি দুটি পেশীতে হতে পারে, এক বা একাধিক অঙ্গে হরে পারে বা পুরো শরীরে হতে পারে। অনেক সময়ই পক্ষাঘাতের সঙ্গে অবশতা অর্থাৎ স্পর্শ অনুভুতির অভাব হতে পারে, কিন্তু সবসময় নয়। পক্ষাঘাত স্বল্পস্থায়ী হতে পারে অথবা দীর্ঘমেয়াদী হতে পারে। পক্ষাঘাত অন্য রোগের উপসর্গ অথবা একাই একটি ভয়াবহ রোগ হিসাবে হতে পারে, আবার পক্ষাঘাত খুব মৃদু এবং স্বল্পমেয়াদী হতে পারে যা আমরা প্রায় টেরও না পেতে পারি। দেখা গেছে গড়ে পঞ্চাশ জনের মধ্যে একজনের অল্পবিস্তর পক্ষাঘাত আছে।


title: পক্ষাঘাত

text: বাংলা পক্ষাঘাত শব্দটি এসেছে "পক্ষ + আঘাত" থেকে। স্ট্রোক অথবা শিরদঁড়ার এক্দিকে আঘাত লাগ্লে অনেক সময় শরীরের বিপরীত অর্ধেক অবশ এবং পঙ্গু হয়ে যায়। শরীরের এক অর্ধ অর্থাৎ এক পক্ষ আঘাতগ্রস্ত হবার থেকেই সম্ভবতঃ এই শব্দটির উৎপত্তি।


title: পক্ষাঘাত

text: পক্ষাঘাতের কারণ পেশী জনিত বা স্নায়ুজনিত হতে পারে।


title: পক্ষাঘাত

text: পক্ষাঘাত সাধারণতঃ স্নায়ুতে আঘাত দ্বারা শুরু হয়ে থাকে, বিশেষ করে শিরদাঁড়া (অর্থাৎ মেরুদণ্ডে)চোট লেগে। অন্যান্য কিছু কারণ হল স্ট্রোক, অন্যান্য আঘাত যার সঙ্গে স্নায়বিক আঘাত জড়িত থাকতে পারে, পোলিও, পার্কিন্সন্স ডিজিজ, এ এল এস, বোটুলিজম, মালটিপ্ল স্ক্লেরোসিস, গুলে বারে সিন্ড্রোম, জন্মগত সিফিলিস, স্পাইনা বাইফিডা, সেরিব্রাল প্যালসি ইত্যাদি।


title: পক্ষাঘাত

text: অনেক স্পাইনা বাইফিডা জনিত জন্মগত পক্ষাঘাত জন্মের ৭২ ঘণ্টার মধ্যে শল্য চিকিৎশা দ্বারা সম্পূর্ণ নিরাময় করা স্মভব হতে পারে।


title: পক্ষাঘাত

text: অনেক সময় আসলে পেশীর দৌর্বল্য না থাকলেও পক্ষাঘাতের মত উপ্সর্গ দেখা দিতে পারে। একে ছদ্ম পক্ষাঘাত বলে।


title: পক্ষাঘাত

text: কোন পেশী বা শরীরের কোন অংশ পক্ষাঘাতগ্রস্ত হয়েছে, পেশী কতটা দূর্বল হয়েছে এবং কতটা বা নানান অংশ সময়ের সঙ্গে কী ক্রমান্বয়ে পক্ষাঘাতগ্রস্ত হয়েছে বা হচ্ছে তার উপর নির্ভর করে পক্ষাঘাতের নানা প্রকারান্তর দেখা যেতে পারে।


title: পক্ষাঘাত

text: প্যারাপ্লেজিয়া, প্যারাপেরেসিস, হেমিপ্লেজিয়া, হেমিপ্যারেসিস, ক্যোয়াড্রিপ্লেজিয়া, ক্যোয়াড্রিপেরেসিস এই শব্দগুলি দ্বারা নানা ধরণের পক্ষাঘাত বোঝানো হয়। হেমি অর্থে শরীরের এক পাশ (যার থেকে পক্ষাঘাত শব্দের উৎপত্তি), প্যারা বলতে এক্ষেত্রে শরীরের নীম্নার্ধ, এবং ক্যোয়াড্রি বলতে এক্ষেত্রে চার অঙ্গ বোঝায়। এবং প্লেজিয়া বলতে সম্পূর্ণ পঙ্গুতা এবং প্যারেসিস বলতে আংশিক দৌর্বল্য বোঝায়।


title: পক্ষাঘাত

text: নেতিয়ে পড়া অর্থাৎ পেশী শৈথিল্য হলে তাকে ফ্লাসিড প্যারালিসিস () এবং আড়ষ্পেটতা বা খিঁচ ধরা অর্থাৎ পেশী কাঠিন্য হলে তাকে স্পাস্টিক প্যারালিসিস () বলা হয়। তবে সাধারণ ভাবে দৌর্বল্য এবং শৈথল্য ধরণের অর্থেই পক্ষাঘাত বা প্যারালিসিস শব্দটি বেশী ব্যবহার হয়ে থাকে।


title: পক্ষাঘাত

text: ঊর্ধবাহী পক্ষাঘাত হয় যখন পায়ের দিক থেকে উপরের দিকে পক্ষাঘাত ছড়ায়, যা হতে পারে গুলে বারে সিন্ড্রোম এবং টিক নামক কীট দংশন জনিত পক্ষাঘাতে।


title: পক্ষাঘাত

text: নিম্নবাহী পক্ষাঘাত এর বিপরীত এবং বোটুলিজম এর ক্ষেত্রে হতে পারে।


title: পক্ষাঘাত

text: ইংরাজী প্যালসি () শব্দটি প্যারালিসিস বা পক্ষাঘাতের প্রায় সমার্থক কিন্তু কয়েকটি বিশেষ পক্ষাঘাতের ক্ষেত্রে ব্যবহার হয়। যেমন বেলস প্যালসি ইত্যাদি।


title: জেনিফার লরেন্স

text: জেনিফার লরেন্স (ইংরেজি: Jennifer Lawrence; জন্ম: ১৫ অগাস্ট, ১৯৯০) একজন মার্কিন অভিনেত্রী। তাঁর প্রথম উল্লেখযোগ্য অভিনয় ছিল "দ্য বিং ইংভাল শো" নামের একটী সিটকমে। এরপরে তিনি ২০০৮ সালে "দ্য বার্নিং প্লেইন" এবং ২০১০ সালে "উইনটার’স বোন" নামের দুইটি চলচ্চিত্রে অভিনয় করেন। এই চলচ্চিত্র দুটিতে অভিনয়ের জন্য তিনি অ্যাকাডেমি শ্রেষ্ঠ অভিনেত্রী বিভাগে একাডেমি পুরস্কারের মনোয়ন লাভ করেন। তিনি ছিলেন এই পুরস্কারের মনোয়ন পাওয়া দ্বিতীয় সর্বকনিষ্ঠ ব্যক্তি।


title: জেনিফার লরেন্স

text:
২২ বছর বয়সে লরেন্স টিফ্যানি ম্যাক্সওয়েলের নির্দেশনায় একটি রোমান্টিক কমেডি চলচ্চিত্র "সিলভার লিনিংস প্লেবুক"-এ অভিনয় করেন। এই অভিনয়ের জন্যে তিনি দর্শকজনপ্রিয়তা এবং কয়েকটি পুরস্কার লাভ করেন। পুরস্কারের মধ্যে উল্লেখযোগ্য ছিল গোল্ডেন গ্লোব অ্যাওয়ার্ড ফর বেস্ট অ্যাক্ট্রেস এবং অ্যাওয়ার্ড ফর বেস্ট অ্যাক্ট্রেস। এই পুরস্কার জয়ের মাধ্যমে তিনি অস্কারে দ্বিতীয় সর্বকনিষ্ঠ সেরা অভিনেত্রীর খেতাব লাভ করেন। ২০১৩ সালে কমেডি ড্রামা "অ্যামেরিকান হাসেল"-এ অভিনয়ের জন্যে লরেন্স গোল্ডেন গোল্ডেন গ্লোব পুরস্কার, বাফটা অ্যাওয়ার্ড এবং তৃতীয়বারের মত অ্যাকাডেমি পুরস্কার জয় করেন।
ফোর্বসম্যাগাজিনের তৈরী তালিকা অনুযায়ী জেনিফার লরেন্স ২০১৫ সালের সবচেয়ে বেশি পারিশ্রমিকপ্রাপ্ত অভিনেত্রী।


title: অ্যান্ডি বিকেল

text: অ্যান্ডি জন বিকেল (; জন্ম: ২৭ আগস্ট, ১৯৭০) কুইন্সল্যান্ডের লেডলি এলাকায় জন্মগ্রহণকারী অস্ট্রেলিয়ার সাবেক ক্রিকেটার। অস্ট্রেলিয়া ক্রিকেট দলে তিনি মূলতঃ সিম বোলার হিসেবে ডানহাতি মিডিয়াম ফাস্ট বোলিং করতেন। ডানহাতে নিচের সারিতে ব্যাটিং করলেও তিনি তেমন সফলকাম ছিলেন না। ঘরোয়া প্রতিযোগিতায় কুইন্সল্যান্ডের রাজ্য দলের পক্ষে খেলেন। পাশাপাশি ইংল্যান্ডের কাউন্টি ক্রিকেটে এসেক্স, হ্যাম্পশায়ার এবং ওরচেস্টারশায়ারের খেলেছেন। প্রচণ্ড বাতাসের মধ্যেও তিনি অনেকগুলো ওভার বোলিংয়ে দক্ষ ছিলেন। এছাড়াও তিনি ইন্ডিয়ান প্রিমিয়ার লীগে চেন্নাই সুপার কিংসের বোলিং কোচের দায়িত্ব পালন করেছেন।


title: অ্যান্ডি বিকেল

text: ১৯৯৬ সালে অ্যাডিলেডে ওয়েস্ট ইন্ডিজের বিপক্ষে তার টেস্ট অভিষেক ঘটে। একই দলের বিপক্ষে ব্রিসবেনে একদিনের আন্তর্জাতিকে অভিষেক ঘটে তার। দূর্ভাগ্যবশতঃ তার সময়কালে তরুণ ও উদীয়মান ব্রেট লি'র উত্থান ঘটে। এরফলে গ্লেন ম্যাকগ্রা ও জেসন গিলেস্পির সাথে তৃতীয় ফাস্ট-বোলার হিসেবে দল নির্বাচকদের হিমশিম খেতে হয়েছে। প্রায়শঃই লি তৃতীয় ফাস্ট-বোলারের মর্যাদা পেয়েছেন। এরফলে বিকেলকে অস্ট্রেলিয়ার পক্ষে ১৯বার দ্বাদশ ব্যক্তির মর্যাদা পেতে হয়েছে। এ প্রসঙ্গে বিকেল মন্তব্য করেছেন যে, ঐ সময়ে তার বোলিং ব্যাপকভাবে ক্ষতিগ্রস্ত হয়েছিল।


title: অ্যান্ডি বিকেল

text: ২০০৩ সালের বিশ্বকাপে অস্ট্রেলিয়ার শিরোপা জয়ী দলের অন্যতম সদস্য ছিলেন তিনি। মূলতঃ জেসন গিলেস্পি, ব্রেট লি এবং গ্লেন ম্যাকগ্রাকে সহায়তাকারী ভূমিকায় অবতীর্ণ হতে হয়। বিকেল নেদারল্যান্ডসের বিপক্ষে প্রথম খেলেন। কিন্তু গিলেস্পি আঘাতপ্রাপ্ত হওয়ায় বিশ্বকাপ থেকে ছিটকে পড়েন। ইংল্যান্ডের বিপক্ষে ৭/২০ ও মাইকেল বেভানের সাথে নবম উইকেটে অপরাজিত ৭৩ রান সংগ্রহে দলকে সহজ জয়ে সহায়তা করেন। নিউজিল্যান্ডের বিপক্ষে সুপার সিক্স পর্যায়ের খেলায় দলীয় সংগ্রহ ৮৪/৭ হলে মাইকেল বেভানের সাথে তিনি পুণরায় অস্ট্রেলিয়া দলকে রক্ষা করেন। তন্মধ্যে তিনি তার সর্বোচ্চ ৬৪ করে দলকে জয় এনে দেন। সেমি-ফাইনালে ১০ ওভারে ১৮ রান দিয়ে কোন উইকেটে না পেলেও অরবিন্দ ডি সিলভা'র রান-আউটে অংশীদার হন। চূড়ান্ত খেলায় ভারতের বিপক্ষে রাহুল দ্রাবিড়ের একমাত্র উইকেটের সন্ধান পান ও দলকে অপরাজিত চ্যাম্পিয়ন করার গৌরবের ভাগীদার হন।


title: অ্যান্ডি বিকেল

text: ২০০৪-০৫ মৌসুমে অস্ট্রেলীয় ক্রিকেট বোর্ডের সাথে চুক্তিবদ্ধ হননি। এরফলে বোর্ড কর্তৃপক্ষ ঐ মৌসুমে তার খেলার বিষয়ে সন্দিহান ছিল। কিন্তু ঘরোয়া প্রতিযোগিতায় উচ্চ মানদণ্ডের ভূমিকায় অবতীর্ণ হওয়ার প্রেক্ষিতে পরিস্কার হয়ে যায় যে তিনি আন্তর্জাতিক ক্রিকেট অঙ্গনে খেলতে ইচ্ছুক।


title: অ্যান্ডি বিকেল

text: ২০০৪-০৫ মৌসুমে রাজ্য পর্যায়ে বিকেলের অবিশ্বাস্য ফলাফলে তাকে ২০০৫ সালের বর্ষসেরা অস্ট্রেলীয় ক্রিকেট পুরস্কারে ভূষিত হন। আন্তর্জাতিক ক্রিকেটে তার অনুপস্থিতি সমর্থকদের কাছে প্রতীকিতে পরিণত হন ও প্রায়শঃই স্টেডিয়ামে বিকেলকে ফিরিয়ে আনো স্লোগানে মুখরিত থাকতো। ৯ ফেব্রুয়ারি, ২০০৯ তারিখে বিকেল তার অবসরের ঘোষণা দেন। এর জন্য তিনি কাঁধের আঘাতকে দায়ী করেন।


title: অ্যান্ডি বিকেল

text: ২০১০ সালের আইপিএল চ্যাম্পিয়ন দল চেন্নাই সুপার কিংস কর্তৃপক্ষ ২০১১ সালের আইপিএলে দলের খেলোয়াড়দের বোলিং কোচ হিসেবে তার সাথে চুক্তিবদ্ধ হয়। এরপর তিনি পাপুয়া নিউগিনির কোচের দায়িত্ব পালন করেন। ১১ নভেম্বর, ২০১১ তারিখে ক্রিকেট অস্ট্রেলিয়ার দল নির্বাচক হিসেবে তার অন্তর্ভুক্তির কথা ঘোষণা করে।


title: ঝাঁকি জাল

text:
জাল বাংলাদেশের প্রাচীন মাছ ধরার কৌশল। তম্মধ্যে ঝাঁকি জাল অন্যতম। ঝাঁকি জালের উপরের প্রান্তে সরু রশি বাঁধা থাকে। জালের নিচের দিকে লোহার ছোট ছোট কাঠি যুক্ত করা হয়।যাতে পানিতে জাল ফেললে তাড়াতাড়ি ডুবে যেতে পারে। মাছ ধরার সময় খাল,পুকুর বা নদীর তীর থেকে রশিটি হাতে রেখে জাল পানিতে ছুড়ে মারা হয়। পরে রশি ধরে টেনে জাল তোলা নয়। জালের নিচে অনেক ধরণের মাছ আটকা পড়ে। পুঁটি,চিংড়ি,কার্প ও নল মাছ বেশি ধরা পড়ে।
কুমিল্লার বেশ কিছু অঞ্চলে বর্ষাকালে ঝাঁকি জালের মাধ্যমে মাছ ধরতে দেখা যেত।কিন্তু বর্তমানে কুমিল্লাসহ বাংলাদেশের অনেক স্থানে জালের ব্যবহার প্রচুর কমে যাচ্ছে।
এর মূল কারণ বর্তমানে এই জালের ব্যবহার করে অতীতের মত যথেষ্ট মাছ ধরা সম্ভব হচ্ছেনা। কিছু স্থানীয় কৃষকদের মতে এই জাল ব্যবহার দুই থেকে তিনশত টাকার মাছ অর্জন হয়। এই কারণে এই মাছের ব্যবহার কমে যাচ্ছে।


title: পাইগেইম

text: পাইগেইম পাইথন প্রোগ্রামিং ভাষায় লিখিত একটি ভিডিও গেইম প্রস্তুতকারী ফ্রেমওয়ার্ক বা লাইব্রেরী। পাইগেইম প্রকৃতপক্ষে একটি ক্রস প্লাটফর্ম পাইথন মডিউল সেট। ভিডিও গেইমের সাথে বিভিন্ন ধরণের গ্রাফিক্স ও শব্দ যোগ করার জন্য পাইথন প্রোগ্রামিং ভাষা ব্যবহার করে পাই গেইমে উচ্চ ক্ষমতা সম্পন্ন লাইব্রেরি দেয়া আছে। পাইগেইম লাইব্রেরীটি সিম্পল ডাইরেক্টমিডিয়া লেয়ার (Simple DirectMedia Layer বা SDL) লাইব্রেরীকে ভিক্তি করে তৈরি করা হয়েছে। এসডিএল ব্যবহার করার উদ্যেশ্য ছিল এতে করে একজন ডেভেলপারকে রিয়েল টাইম কম্পিউটার গেইম তৈরি করতে হলে সি প্রোগ্রামিং ভাষার লো লেভেল মেকানিকসগুলো জানতে হবে না।


title: পাইগেইম

text: পাইগেইম পাইএসডিএলকে (PySDL) প্রতিস্থাপন করার জন্য তৈরি করা হয়েছে। এই লাইব্রেরীটির জনক হিসেবে পিট শেনেরসকে (Pete Shinners) অভিহিত করা হয়। পাইগেইম একটি মুক্ত সোর্স লাইব্রেরি যা জিএনইউ লেসার জেনারেল পাবলিক লাইসেন্সের (GNU Lesser General Public License) আওতায় ব্যবহারযোগ্য। ২০০৪ সাল থেকে ২০০৫ সাল পর্যন্ত পাইগেইম প্রজেক্টটি একটি কমিউনিটি প্রজেক্ট হিসেবে পরিগণিত হত।


title: পাইগেইম

text: পাইথন প্রোগ্রামিং ভাষা ও পাইগেইম ব্যবহার করে কম্পিউটার গেইম তৈরি করার জন্য অনেক টিউটোরিয়াল রয়েছে। টিউটোরিয়াল ছাড়াও পাইথন ব্যবহার করে প্রায়শই বিভিন্ন ধরণের গেইম তৈরির প্রতিযোগিতা আয়োজন করা হয়।


title: টংলা

text:
টংলা (:) অসমের ওদালগুরি জেলায় অবস্থিত একটি নগর।
২০১১ সনের জনগননা অনুয়ায়ী টংলার জনসংখ্যা ১৭,৩১৩। ৫৪% পুরুষ ও ৪৬% মহিলা। টংলার সাক্ষরতার হার ৭৬%। পুরুষ সাক্ষরতার হার ৮১% ও মহিলার সাক্ষরতার হার ৭০%।


title: জিসিএসই

text:
জেনারেল সার্টিফিকেট অফ সেকেন্ডারি এডুকেশন (General Certificate of Secondary Education) বা জিসিএসই (GCSE) একটি শিক্ষায়তনিক যোগ্যতা। ইংল্যান্ড, ওয়েলস এবং উত্তর আয়ারল্যান্ডে মাধ্যমিক শিক্ষা শেষে ১৪-১৬ বছর বয়সী শিক্ষার্থীরা একটি বা একাধিক পঠিত বিষয়ের উপর জিসিএসই পরীক্ষা দিয়ে এই যোগ্যতা সনদ লাভ করে থাকে। পূর্বের ব্যবস্থা থেকে বর্তমান জিসিএসই-তে কিছু পরিবর্তন আনা হয়। এই পরিবরতনগুলোর মধ্যে প্রধান হল, বর্তমানে যুক্তরাজ্যের শিক্ষার্থীদেরকে দুই বছর সময়ে জিসিএসই-এর পাঠ্যক্রম অনুযায়ী কোর্সওয়ার্ক শেষ করতে হয় এবং এর উপর ভিত্তি করে শিক্ষক নম্বর দিয়ে থাকেন। এই নম্বর চূড়ান্ত পরীক্ষার সাথে যুক্ত হয়। চূড়ান্ত পরীক্ষার আগের দুই বছরে বেশ কয়েকটি পরীক্ষা অনুষ্ঠিত হয়। পরীক্ষাগুলোর মান বৃদ্ধির জন্য বর্তমানে প্রচেষ্টা চলছে।
মূল জিসিএসই পরীক্ষা দেবার আগে বা পরে শিক্ষার্থীরা এক বা একাধিক বিষয়ের উপরে পরীক্ষা দিতে পারে। কোন প্রতিষ্ঠানের মাধ্যমে বা নিজে আবেদন করেও জিসিএসই পরীক্ষা দেয়া যায়।


title: জিসিএসই

text: সাবেক ব্রিটিশ ঔপনিবেশিক অঞ্চল যেমন- জিব্রাল্টার, নাইজেরিয়া এবং দক্ষিণ আফ্রিকাতেও জিসিএসই ব্যবস্থা চালু আছে। তবে ঐসব অঞ্চলের জিসিএসইও যুক্তরাজ্যের জিসিএসই বোর্ডের প্রশ্নানুসারে অনুষ্ঠিত হয়। জিসিএসই-এর আন্তর্জাতিক সংস্করণ হল আইজিসিএসই। এটি বিশ্বের যেকোন স্থান থেকে দেয়া যায়। এতে কিছু অতিরিক্ত কোর্সওয়ার্ক এবং ভাষা যোগ্যতা পরীক্ষার ব্যবস্থাও আছে। কিছু দেশে এখনও (যেমন জিম্বাবুয়ে) আগের ও লেভেল পরীক্ষা ব্যবস্থা চালু আছে। ১৯৮০ সাল থেকে যুক্তরাজ্য সরকার কর্তৃক জিসিএসই পরীক্ষা বিদ্যালয়ের শিক্ষার্থীদের চূড়ান্ত পরীক্ষা হিসেবে বাধ্যতামূলক করা হয়।


title: ট্রান্স-তাসমান

text: ট্রান্স-তাসমান এক ধরণের বিশেষণ পদ যা প্রধানতঃ অস্ট্রেলিয়া ও নিউজিল্যান্ড দেশের ক্ষেত্রে ব্যবহার করা হয়। এর মাধ্যমে উভয় দেশের মধ্যকার আন্তঃসম্পর্কীয় বিষয়াদির গুরুত্ব তুলে ধরা হয়। দুই দেশের মধ্যে বহমান তাসমান সাগর থেকে এ নামকরণের উৎপত্তি হয়েছে। উদাহরণস্বরূপ বলা যায়, ট্রান্স-তাসমান বাণিজ্য বলতে দুই দেশের মধ্যকার ব্যবসায়িক লেনদেনকে নির্দেশ করে।


title: ইউন হিয়ন সক

text: যুন হ্যীয়ন-সেযোগ(দক্ষিণ কোরিয়া:윤현석 尹賢碩, [Yun Hyŏn-sŏk]) (আগস্ট ৭, ১৯৮৪ - এপ্রিল ২৬, ২০০৩) দক্ষিণ কোরিয়ার মানবাধিকার কর্মী ও নাগরিক অধিকার কর্মী, সমকামী কবি ও লেখক ছিলেন । ডাক নাম য়ূক্বূদাং(육우당 六友堂), সেঅল্হেনন(설헌 雪軒), মিদং(미동 美童) ছিল ।


title: শায়না আমিন

text: মাহমুদা আমিন শায়না (জন্ম ২৬ ফেব্রুয়ারী) যিনি শায়না আমিন নামেই অধিক পরিচিত একজন বাংলাদেশী টেলিভিশন অভিনেত্রী, চলচ্চিত্র অভিনেত্রী ও মডেল।


title: শায়না আমিন

text: আমিন ২৬ ফেব্রুয়ারি সৌদি আরবের মক্কা নগরীতে জন্মগ্রহণ করেন। তার বাবা-মা দুজনেই বাংলাদেশী। তার বাবা নুরুল আমিন একজন ব্যবসায়ী ও মা একজন গৃহিণী। বাবা সৌদিআরবেও প্রতিষ্ঠিত ব্যবসায়ী ছিলেন। তার বয়স যখন দেড় বছর তখন, তার বাবা মা সৌদি আরব থেকে দেশে চলে আসেন ও ঢাকা শহরে স্থায়ীভাবে বসবাস শুরু করেন। তিনি বেড়ে উঠেছেন ঢাকার লালমাটিয়া তে। ছোটবেলা থেকেই আমিনের বইপড়া ও নাচের প্রতি আগ্রহ ছিল। প্রখ্যাত নৃত্যশিল্পী শিবলী মোহাম্মদ এর কাছে তিনি প্রথম নাচ শেখেন। ৯ম শ্রেনীতে পড়ার সময় তাকে নৃত্য বিষয়ক স্কুল "নৃত্যাঙ্গন" এ ভর্তি করানো হয়। আমিন বর্তমানে লালমাটিয়া মহিলা কলেজ এ ব্যাবস্থাপনায় অনার্স পড়ছেন।


title: পিকে (চলচ্চিত্র)

text:
পিকে () ২০১৪ সালে মুক্তিপ্রাপ্ত ভারতীয় কমেডি-নাট্য চলচ্চিত্র। এই চলচ্চিত্র-টির পরিচালক রাজকুমার হিরানী এবং প্রযোজক হিরানী, বিধু বিনোদ চোপড়া ও সিদ্বার্থ রায় কাপুর। আর এই চলচ্চিত্রের কাহিনী লিখেছেন রাজকুমার হিরানী এবং অভিজিৎ জোশী। ২০১৪ সালের ১৯ ডিসেম্বর মুক্তিপ্রাপ্ত এই চলচ্চিত্রের "পিকে" নাম ভূমিকায় অভিনয় করেছেন আমির খান এবং অন্যান্য চরিত্রে অনুষ্কা শর্মা, সঞ্জয় দত্ত, বোমান ঈরানী ও সুশান্ত সিংহ রাজপুত। চলচ্চিত্রটিতে পিকে নামের এক মানব-আকৃতির এলিয়েনের গল্প বলা হয়েছে, যে এক
তরুণী টিভি সাংবাদিকের সঙ্গে বন্ধুত্ব করে এবং ধর্মান্ধতা ও কুসংস্কার নিয়ে প্রশ্ন তোলে।


title: পিকে (চলচ্চিত্র)

text: নির্মাতা হিরানীর মতে চলচ্চিত্রে তিনি আমিরের পিকে চরিত্রটি আব্রাহাম কোভুর (Abraham Kovoor) নামে এক যুক্তিবাদীর বাস্তব জীবনী থেকে অনুপ্রাণিত হয়ে সাজিয়েছেন।


title: পিকে (চলচ্চিত্র)

text: সুদূর মহাকাশের পৃথিবী-সদৃশ এক গ্রহ থেকে মানুষের গঠন ও আকৃতিবিশিষ্ট একটি প্রাণী (আমির খান) পৃথিবীতে আসে। কিন্তু অবতরণের কিছু পরেই তার গলায় ঝোলানো লকেট আকৃতির রিমোট চুরি হয়ে যায়, যেটা দিয়ে সে নিজের মহাকাশ-যানকে ফিরিয়ে আনতে পারতো। রিমোটের খোঁজে পৃথিবীর মানুষের বৈচিত্রময় ভাষা, নিয়ম-রীতি, ধর্ম ও সংস্কৃতির সম্পর্কে ধারণাহীন পিকে একের পর এক নতুন নতুন মতানৈক্যের সমস্যায় পড়তে থাকে, উক্ত যাত্রায় নিজ অদ্ভুত আচরণের জন্য সে প্রায় সবার কাছ থেকে পিকে (মাতাল) উপাধি ডাকনাম হিসেবে লাভ করে। ঈশ্বরকে ক্রমাগত খুঁজে চলে পিকে যে একমাত্র তার হারানো রিমোটটি ফিরিয়ে দিতে পারে। কিন্তু ইশ্বর খুঁজতে গিয়ে সে এও বুঝতে পারে যে প্রত্যেক ধর্ম নিজেদের মত করে ঈশ্বরকে ব্যখা করেছে এবং ঈশ্বর ব্যবসার অস্ত্রে পরিনত। এক পর্যায়ে এক গুজরাটি ব্যান্ডবাদক বড়ভাই ভৈরন সিংহ (সঞ্জয় দত্ত) ও এক দুঃসাহসী তরুণী টিভি সাংবাদিক জগজ্জননী সাহানি বা জাগগু'র (অনুষ্কা শর্মা) সাহায্য নিয়ে সেগুলো নিরসনে একরোখাভাবে লেগে থাকে। প্রচন্ড কৌতূহলী এলিয়েনটি একপর্যায়ে আবিষ্কার করে যে কুসংষ্কার ও ধর্মান্ধতার আশ্রয় নিয়ে তপস্বী মহারাজ (সৌরভ শুকলা) নাম্নী প্রতারক এক ধর্মগুরু তার চুরি যাওয়া বিরল আকৃতির দৃষ্টিনন্দন রিমোটটিকে বেদখল করে ধর্মাশ্রয়ী মিথ্যা ব্যবসার কাজে ব্যবহার করছে। এরপর উক্ত ধর্মগুরুর সঙ্গে দীর্ঘ সময়ের তুমুল প্রকাশ্য বিতর্ক, দ্বন্দ্ব-সংঘাত ও টেলিভিশনে সরাসরি তর্কযুদ্ধে তাকে প্রতারক ও মিথ্যা প্রমাণের পর সবশেষে সে তার রিমোট ফিরে পায়। পাশাপাশি এরই মধ্য দিয়ে অভূতপূর্বভাবে উপহার দেয় বিশ্বমানবতার অন্ধ ধর্মীয় বিশ্বাস ও কুসংষ্কার নিয়ে বিভ্রান্তি ও মতানৈক্যের এক সার্বজনীন, চিরসত্য, যৌক্তিক ও বাস্তববাদী সমাধান।চলচ্চিত্রের অ্যালবামের আবহসঙ্গীত রচনা করেন অতুল রানিঙ্গা এবং সঞ্জয় ওয়ান্ড্রেকার; আর গীতিকার ছিলেন শান্তনু মৈত্র, অজয়-অতুল ও অঙ্কিৎ তেওয়ারী।


title: এখলাসউদ্দিন আহমদ

text:
এখলাসউদ্দিন আহমদ (জন্ম: ডিসেম্বর ১৫, ১৯৪০, পশ্চিমবঙ্গের চব্বিশ পরগনায়, ঢাকা - মৃত্যু: ডিসেম্বর ২৪, ২০১৪ ) বাংলাদেশ ও বিশিষ্ট শিশুসাহিত্যিক ও ছড়াকার এখলাসউদ্দিন আহমদ।
পেশাগত জীবনে তিনি ছিলেন সাংবাদিক।পেশা হিসেবে সাংবাদিকতাকে বেছে নিয়েছিলেন এখলাসউদ্দিন। দীর্ঘদিন দৈনিক জনকণ্ঠে কর্মরত ছিলেন।
এখলাসউদ্দিন রচিত ছড়া ও কবিতার বইগুলোর মধ্যে রয়েছে— ‘হাসির ছড়া মজার ছড়া’, ‘তুনতু বুড়ির ছড়া’, ‘টুকরো ছড়ার ঝাঁপি’, ‘বাজাও ঝাঁঝর বাদ্যি’, ‘ইকরি মিকরি’, ‘বৈঠকী ছড়া’, ‘কাটুম কুটুম’, ‘ছোট রঙিন পাখি’, ‘প্রতিরোধের ছড়া’, ‘অষ্টাশির ছড়া’, ‘ছড়ানো ছিটানো ছড়া’, ‘বাছাই ছড়া’।
এ ছাড়া এখলাসউদ্দিনের সম্পাদনায় প্রকাশিত হয়েছে,টাপুর টুপুর,ছড়ায় ছড়ায় ছন্দ,রঙিন ফানুস,দুই বাংলার ছোটদের গল্প,দুই বাংলার ছেলে ভুলানো ছড়া,দুই বাংলার একালের ছড়া,হাজার বছরের কিশোর কবিতা,বাংলাদেশের ছোটগল্প,ফিরে দেখা,তিনতানীর গপ্পো,ভর সন্ধ্যে বেলা,তুনতু বুড়ির ইচ্ছাকাঠি,তপুর ভুবন,তপুর যুদ্ধ যুদ্ধে ফেরা, ডাকাতের মুখোমুখি,তপু ও চন্দ্রপরী,কেঁদোকে নিয়ে,কেঁদোর ছক্কি তুনুর ঘরে,কেঁদোর ভিত্তি,বাছাই ছড়া,হাদারামের ভূত দেখা,খুঁজে ফেরা,কেঁদো,দশটি কিশোর উপন্যাস,আলসে ভূতের গপ্পো,তুনু ও তার বন্ধুরা,ভূষণ্ডি ও কাকতাড়ুয়ার গপ্পো,তপুর হারানো দিনগুলো,তুনু ও তাকতুর গপ্পো,মেঘ বৃষ্টির গপ্পো,ছোটদের দশটি উপন্যাস,নির্বাচিত কিশোর উপন্যাস,জানালাটা খুলে দাও,গল্পগুলো অর্কের,তনুর ভালো লাগা না লাগা,তনু সমগ্র ১,এখলাসউদ্দিন আহমদের রচনা সমগ্র(১-৪)।


title: এখলাসউদ্দিন আহমদ

text: ডিসেম্বর ২৪ , ২০১৪ বুধবার ভোর ৪টায় রাজধানীর স্কয়ার হাসপাতালে মারা যান তিনি। তার বয়স হয়েছিল ৭৪ বছর।এখলাসউদ্দিনের ভাগ্নিজামাই আলী ইমাম জানান, মস্তিষ্কে রক্তক্ষরণের কারণে গত প্রায় একমাস ধরেই হাসপাতালে ছিলেন এখলাসউদ্দিন।


title: সোহেল তানভীর

text: সোহেল তানভীর (; জন্মঃ ১২ ডিসেম্বর ১৯৮৪ রাওয়ালপিন্ডি, পাঞ্জাব) হলেন একজন পাকিস্তানী আন্তর্জাতিক ক্রিকেটার। তানভীর তার অগতানুগতিক বাম-হাতি বোলিং এ্যাকশনের জন্য খ্যাতি অর্জন করেছেন এবং বিশেষ করে টুয়েন্টি২০ আন্তর্জাতিক ক্রিকেটে তার অসাধারণ ধারাবাহিক সফলতা।


title: সোহেল তানভীর

text: ২০১২ সালের বাংলাদেশ প্রিমিয়ার লীগ ক্রিকেট প্রতিযোগিতায় তানভির সিলেট রয়্যালস এর হয়ে প্রতিনিধিত্ব করেন। উক্ত টুর্নামেন্টে তিনি বল হাতে ১৩ উইকেট এবং ব্যাটিংয়ে ৭৮ রান করেন।


title: সোহেল তানভীর

text: ২০০৮ ডিসেম্বরে অস্ট্রেলিয়ার ঘরোয়া ক্রিকেট প্রতিযোগিতা কেএফসি টুয়েন্টি২০ বিগ ব্যাশ-এ সাউদার্ন রেডব্যাকস এর সাথে চুক্তিবদ্ধ হন।


title: কেএফসি টুয়েন্টি২০ বিগ ব্যাশ

text: কেএফসি টুয়েন্টি২০ বিগ ব্যাশ হল অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা। প্রতিযোগিতাটি আয়োজন করছেন ক্রিকেট অস্ট্রেলিয়া এবং স্পসরে আছেন কেএফসি। প্রতিযোগিতাটি ২০১০-১১ টুর্নামেন্টের পরে অস্ট্রেলিয়ার ঘরোয়া টুয়েন্টি২০ প্রতিযোগিতার হিসাবে বিগ ব্যাশ লীগ নামে স্থানান্তরিত করা হয়। টুর্নামেন্টে ভিক্টোরিয়ান বুশরেঞ্জার্স সবচেয়ে সফলতম দল হিসেবে বিবেচিত; এখনও পর্যন্ত তারা চারবার শিরোপা অর্জন করতে সামর্থ্য হয়েছেন।ফাইনালসহ সমস্ত খেলার সরাসরি সম্প্রসারের স্বত্তাধিকার কিনেছেন অস্ট্রেলিয়ান ক্রীড়া চ্যানেল ফক্স স্পোর্টস।


title: ক্যাফেইন

text:
ক্যাফেইন তিক্ত স্বাদের পিউরিন মিথাইলজ্যান্থিন এলকালয়েডের সাদা স্ফটিক এবং রাসায়নিকভাবে ডিএনএ তে অবস্থিত এডেনিন ও গুয়ানিন এর সাথে সাদৃশ্যপূর্ণ। এটা দক্ষিণ আমেরিকার অল্পকিছু গাছের বীজ ও পাতায় পাওয়া যায়। গাছগুলোর আদিভূমি দক্ষিণ আমেরিকা হলেও এখন সারা বিশ্বেই পাওয়া যায়। ক্যাফেইনের বহুল পরিচিত উৎস হচ্ছে কফি এরাবিকা নামক কফি গাছে বীজ যা সাধারনত ‘“বিন’” নামে পরিচিত। ক্যাফেইন সমৃদ্ধ পানীয় পানে ঝিমুনি ভাব কেটে গিয়ে শক্তি মাত্রা বৃদ্ধি পায়। ইনফিউশান বা অন্তঃপাতন পদ্ধতিতে গাছ থেকে ক্যাফেইন সংগ্রহ করা হয়। আমেরিকায় কফি পানীয় খুবই জনপ্রিয়। আমেরিকার শতকরা ৯০% প্রাপ্তবয়স্ক জনসাধারণ প্রতিদিন কফি পান করে।
ক্যাফেইনকে CNS বিবর্ধক হিসেবে সনাক্ত করা হয়েছে। বলা যায় এটি পৃথিবীর বুকে সব থেকে বেশী ব্যবহৃত psychoactive ড্রাগ বা মাদক। কিন্তু অন্যান্য মাদকের মত এটি অবৈধ নয়। সারা বিশ্বেই এটি পানীয় হিসেবে গ্রহণযোগ্যতা পেয়েছে। এক কাপ কফিতে (সাত আউন্স) আনুমানিক ৮০-১৭৫ মিলিগ্রাম ক্যাফেইন থাকে।]


title: ক্যাফেইন

text: ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। ক্লান্তি ও ঝিমুনিতে চা বা কফি পান (ক্যাফেইন পান) শরীরকে চাঙ্গা করে তোলে। ক্যাফেইন পাকস্থলী হতে রক্তে প্যারাসিটামলের শোষণ বাড়ায়। তাই ক্যাফেইন যুক্ত প্যারাসিটামল শুধু প্যারাসিটামলের চেয়ে দ্রুত কাজ করে।


title: ক্যাফেইন

text: ক্যাফেইন অল্পতেই বিরক্ত হওয়া, মাথা ঘোরা, দুশ্চিন্তা বাড়া, পানিশূন্যতা, মাথা ব্যথা, প্যালপিটিশন বা পেট ব্যথারও কারণ হতে পারে। তাই এসবের প্রভাব কমাতে কফির সাথে পর্যাপ্ত পানি পান করতে হয়।


title: উইকিসংবাদ

text: উইকিনিউজ বা উইকিসংবাদ হল উইকি মুক্ত বিষয়বস্তুর আলোকে পরিচালিত সংবাদ বিষয়ক ওয়েবসাইট এবং উইকিমিডিয়া ফাউন্ডেশনের একটি প্রকল্প যা বিশ্বব্যাপী সহযোগিতামুলক সাংবাদিকতার মাধ্যমে কাজ করে থাকে। উইকিপিডিয়ার সহ-প্রতিষ্ঠাতা জিমি ওয়েলস উইকিপিডিয়া থেকে উইকিসংবাদ আলাদা করার প্রসঙ্গে বলেন, "উইকিসংবাদে, প্রতিটি গল্প বিশ্বকোষীয় নিবন্ধ থেকে ভিন্ন আঙ্গিকে মুলতঃ একটি সংবাদ হিসেবে লেখা হবে।" উইকিসংবাদ নিরপেক্ষ দৃষ্টিভঙ্গি নীতি অনুসরণের মাধ্যমে সাংবাদিকতায় বস্তুনিষ্ঠতার ধারণা প্রতিষ্ঠা করে যা অন্যান্য নাগরিক সাংবাদিকতা চর্চার ওয়েবসাইট যেমন, ইন্ডেমিডিয়া ও ওহমাইনিউজ থেকে ভিন্নতর।


title: পলিমার রসায়ন

text: ‘“পলিমার রসায়ন”’ (ইংরেজীঃ Polymer chemistry) একটি বহুশাখাবিশিষ্ট বিজ্ঞান যেখানে পলিমারের রাসায়নিক বৈশিষ্ট্য এবং রাসায়নিক সংশ্লেষণ আলোচনা করা হয়। বিজ্ঞানী হারম্যান স্রডিঞ্জার পলিমারের নামকরণ করে “‘ম্যাক্রোমলিকুল”’। IUPAC অনুসারে ম্যাক্রোণু (ম্যাক্রোমলিকুল) অণুল শিকল এবং রসায়নের ডোমেইন বর্ণণা করে। সহজ ভাষায় বলা যায় রসায়ন বিজ্ঞানের যে শাখায় পলিমারে ভৌত, রাসায়নিক গঠন, বৈশিষ্ট্য, সংশ্লেষণ, ব্যবহার ইত্যাদি আলোচনা করা হয় তাই পলিমার রসায়ন নামে পরিচিত।


title: পলিমার রসায়ন

text:
পলিমার দুই প্রকার।
প্রোটিন, কোলাজেন, কেরাটিন, ইলাস্টিন।


title: পলিমার রসায়ন

text:
প্লাস্টিক, রঙ
পলিমার রসায়নে ম্যাক্রোণু সম্পর্কিত কিছু তত্ত্ব।
• হফম্যান নিউক্লিয়েশান থিয়োরি
• পলিমার ফিল্ড থিয়োরি
• কোসসে-আর্লম্যান ম্যাকানিজম
• ফ্লোরি-হাগিন সলুশান থিরোরি
• স্কিউটজেনস-ফ্লেয়ার থিয়োরি


title: হেডিংটন স্কুল

text: হেডিংটন স্কুল (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধূলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।


title: হেডিংটন স্কুল

text:
হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়।
১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।


title: হেডিংটন স্কুল

text:
হেডিংটন স্কুলে ৫০-এরও বেশি ধরণের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরণের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে।
হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।


title: হেডিংটন স্কুল

text: বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।


title: হাল পুন্‌হা

text: হাল পুন্‌হা বা আখ্যান যাত্রা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।


title: হাল পুন্‌হা

text: মাঘ মাসের প্রথম দিন সকাল বেলায় হলকর্ষণ উপলক্ষে হাল পুন্‌হা উৎসব পালিত হয়ে থাকে। সর্বপ্রথমে নতুন পাট নির্মিত দড়ির সাহায্যে হলকর্ষণের জন্য প্রয়োজনীয় বেউনী ও বরহি তৈরী করা হয়। গোবর দিয়ে খামার নিকিয়ে পরিষ্কার করে তিনটি শালকাঠ মাটিতে পুঁতে উনুন তৈরী করা হয়। এরপর উনুনে শালকাঠ দিয়ে জ্বাল দিয়ে শালপাতার থালায় আতপ চাল, ঘি, গুড় দুধ ও গাঁজা সহযোগে ভোগ তৈরী করা হয়। গৃহস্থ বা কৃষক স্নান করে ভেজা কাপড়ে পূজা করে ঈশ্বরের উদ্দেশ্যে ভোগ নিবেদন করেন। বাড়ীতে বা জমিতে আড়াই পাক জাল ঘুরিয়ে হালে এবং গরু বা মোষেরর শিঙে সর্ষের তেল মাখানো হয়। এরপর জড়ো করা গোবরের ওপর আড়াই বার কোদাল কোপাতে হয়। এরপর গ্রামের কোন বৃক্ষতলে ঘি, গুড়, সিঁদুর, আতপ চাল দিয়ে দিয়ে পূজা করে পশুবলি দেওয়া হয়ে থাকে।


title: জিহুড়

text: জিহুড় ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।


title: জিহুড়

text: আশ্বিন মাসের সংক্রান্তির দিন নতুন ধান ঘরে আনার উপলক্ষে জিহুড় উৎসব পালিত হয়ে থাকে। সর্বপ্রথমে খামারের ঘাস কোদাল দিয়ে চেঁছে পরিষ্কার করে জলে ভিজিয়ে মই দিয়ে সমতল করা হয়। উৎসবের এই অংশকে খামার বাঁধা বলে। এরপর গরুর শিঙে সর্ষের তেল মালিশ করা হয়। গৃহকর্তা স্নান করে ভেজা কাপড়ে খামারের মধ্যে একটি জল ভর্তি মাটির ভাঁড়, একড়ি তামার পয়সা, একটি নতুন ঝাঁটা ও এক মুঠো ডাল রেখে দেন। পরে নবান্ন মখে দিয়ে উৎসব সম্পন্ন হয়।


title: ইঁজেইপিঁজেই

text: ইঁজেইপিঁজেই ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।


title: ইঁজেইপিঁজেই

text: কার্তিক মাসের অমাবস্যার রাত্রে ইঁজেইপিঁজেই উৎসব পালিত হয়ে থাকে। এই উৎসবে গাভীকে দেবীর মর্যাদা দিয়ে পূজা করা হয়ে থাকে। এই রাত্রে গোয়ালে ঘিয়ে ডোবানো সলতার সাহায্যে প্রদীপ জ্বালিয়ে গাভীর শিঙে তেল ও সিঁদুর মাখাতে হয়। গ্রামের প্রত্যেক দরজায় ও তুলসী তলায় শালপাতার ওপর কিছুটা চালের গুঁড়োতে তুলো দিয়ে সলতে ধরিয়ে রেখে পরে সেই পোড়া চালের পিঠা তৈরী করে খাওয়া হয়। সন্ধ্যার সময় "লায়া" গ্রামের "কুলহি মুড়ায়" গাভীর আরাধনা ও "মুঠ" পূজা করেন এবং গরুর মালিকের নিকট অর্থ ও কাপড় আদায় করে থাকেন।


title: গরইয়া

text: গরইয়া বা গোহাল পূজা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব।


title: গরইয়া

text: কার্তিক মাসের প্রতিপদ তিথিতে গরইয়া উৎসব পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে।


title: পারমাণবিক তত্ত্ব

text: পারমাণবিক তত্ত্ব বা পরমাণুবাদ হচ্ছে পদার্থের ধর্ম সম্পর্কিত একটি বৈজ্ঞানিক ধারণা। রসায়নশাস্ত্র ও পদার্থবিজ্ঞানের পরিভাষায়, মহাবিশ্বের প্রতিটি বস্তুই অতি ক্ষুদ্র কণা দ্বারা গঠিত। এই ক্ষুদ্র কণাকে পরমাণু নামকরণ করা। পরমাণু অর্থ পরম বা অতি ক্ষুদ্র অণু। পরমাণুবাদের ধারণা প্রাচীন গ্রীসে দার্শনিক মতবাদ হিসেবে আবির্ভূত হয়। পরবর্তীতে উনিশ শতকের প্রথমভাগে এই ধারণা বিজ্ঞানের মূল ধারায় প্রবেশ করে। বৈজ্ঞানিকগণ এই ধারণাকে পূর্ণতা দানে সক্ষম হন। পরমাণুর ইংরেজী প্রতিশব্দ “এটম” প্রাচীন গ্রিক বিশেষণ “এটমস” থেকে এসেছে যার অর্থ অবিভাজ্য, যাকে আর ভাগ করা যায় না। ঊনবিংশ শতকের রসায়ণবিদগন পদার্থের এই অবিভাজ্য অংশকে Atom বা অবিভাজ্য নামে ডাকলেও পরবর্তীকালে বিংশ শতকে তড়িৎচুম্বকীয় পদ্ধতি, তেজস্ক্রিয় পদ্ধতি ইত্যাদির সাহায্যে প্রমাণিত হয় যে পরমাণুকে আরো ক্ষুদ্র ক্ষুদ্র অংশে বিভাজন করা যায়। নতুন এই ক্ষুদ্রাতিক্ষুদ্র অংশ ইলেকট্রন, প্রোটন, নিউট্রন নামে পরিচিতি লাভ করে। পরমাণুকে প্রাথমিকভাবে মৌলক পদার্থ বলা হয়। অন্যদিকে দুই বা ততোধিক পরমাণু পরস্পর সংযুক্ত হয়ে গঠিত যৌগকে যৌগিক পদার্থ বলা হয়।


title: পারমাণবিক তত্ত্ব

text: মহাবিশ্ব অতি ক্ষুদ্র কণার সমন্বয়ে গঠিত। এটা অনেক পুরাতন ধারণা। গ্রীস এবং ভারতবর্ষের বিভিন্ন শাস্ত্রে এই ক্ষুদ্র বস্তুর কথা বলা হয়েছে। কিন্তু এই তত্ত্বের পিছনে দার্শনিক এবং তাত্ত্বিক ধারণাই প্রবল ছিলো, কোন প্রকার প্রমাণ বা পরীক্ষণ ছিলো না। তাই পরমাণুর গঠন এবং বৈশিষ্ট্য সম্পর্কে তাদের ধারণা ভূল ছিলো। সবাই এই তত্ত্ব বুঝতে সক্ষম হয় নাই। তবে পদার্থের প্রকৃতি বর্ণনা করার জন্য পরমাণুবাদই একমাত্র তত্ত্ব ছিলো। যা ১৯ শতকের প্রথম ভাগে বিজ্ঞানীরা গ্রহণ করে পরিমার্জন করেন।


title: পারমাণবিক তত্ত্ব

text: ১৯০৯ সালে থমসনের তরমুজ মডেলকে ভূল প্রমাণিত করেন তার সাবেক ছাত্র আর্নেস্ট রাদারফোর্ড। পরমাণুর কেন্দ্রস্থলে একটি ধনাত্মক আধানবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য।


title: পারমাণবিক তত্ত্ব

text: গেইগার-মার্সডেন পরীক্ষায় রাদারফোর্ডের দুই সহকর্মী বিজ্ঞানী হ্যান্স গেইগার এবং আর্নেস্ট মার্সডেন পাতলা ধাতব পাতের উপর আলফা কণা চালনা করেন এবং ফ্লুরোসেন্ট পর্দার সাহায্যে তাদের বিচ্যুতি পরিমাপ করেন। পরমাণুর ক্ষুদ্র ভরের ইলেকট্রণের মধ্য দিয়ে আলফা কণা প্রবাহিত হয়ে যাচ্ছে। কিন্তু কেন্দ্র থেকে বিচ্যুত হচ্ছে। ইলেকট্রন ঋণাত্বক আধান বিশিষ্ট এবং আলফা কণা ধনাত্বক আধানবিশিষ্ট। এই পরীক্ষার মাধ্যমে রাদারফোর্ড এই সিদ্ধান্তে উপনীত হন যে পরমাণুর কেন্দ্র ধনাত্বক আধানবিশিষ্ট।


title: পারমাণবিক তত্ত্ব

text: এই পরীক্ষণের ভিত্তিতে বিজ্ঞানী রাদারফোর্ড পরমাণুর সৌর কাঠামো বা সোলার মডেল প্রকাশ করেন। এই মডেল অনুসারে পরমাণুর কেন্দ্রে অবস্থিত নিউক্লিয়াসের ধনাত্বক আধানকে ইলেকট্রনের মেঘ ঘিরে থাকে। যেমন সূর্যকে কেন্দ্র করে সৌরমন্ডলের গ্রহ নক্ষত্রগুলো আবর্তিত হয়।


title: পারমাণবিক তত্ত্ব

text:
পরমাণুর সৌর মডেলের দুটি সীমাবদ্ধতা ছিলো। সূর্যকে কেন্দ্র করে আবর্তিত গ্রহের মত ইলেকট্রন নিউক্লিয়াসকে কেন্দ্র করে আবর্তিত হচ্ছে। গ্রহ আধান নিরপেক্ষ হলেও ইলেকট্রন চার্জযুক্ত কণা। তড়িৎচুম্বকীয় তত্ত্বে লারমর ফর্মুলানুসারে কম্পনশীল চার্জিত বস্তুকণা সর্বদা আধান বিচ্ছুরণ করে। ঘুর্ণায়মান চার্জ বা আধান একসময় কমতে কমতে সর্পিলাকারে নিউক্লিয়াসের সাথে কয়েক সেকেন্ডের মধ্যেই মিলিত হয়ে যাবে। দ্বিতীয়ত সৌর মডেল উচ্চশক্তিসম্পন্ন পরমাণুর বিচ্ছুরণ স্পেকট্রাম এবং শোষণ স্পেকট্রাম ব্যাখ্যা করতে ব্যর্থ হয়।
কোয়ান্টাম তত্ত্ব বিশ শতকে পদার্থবিদ্যা চর্চায় যুগান্তকারী পরিবর্তন আনতে সক্ষম হয় যখন বিজ্ঞানী ম্যাক্স প্লাংক এবং আলবার্ট আইনস্টাইন মত প্রকাশ করেন যে আলোক শক্তি একটি নির্দিষ্ট পরিমানে শোষিত বা উদগিরিত হয় যা কোয়ান্টাম (একবচনে কোয়ান্টা) নামে পরিচিত। ১৯১৩ সালে নীলস বোর পরমাণুর বোর মডেলের সঙ্গে এই তত্ব একীভূত করেন। বোর মডেল অনুসারে ইলেক্ট্রন নিউক্লিয়াসকে কেন্দ্র করে নির্দিষ্ট কক্ষপথে নির্দিষ্ট কৌণিক ভরবেগ সহ আবর্তিত হয় এবং নিউক্লিয়াস থেকে ইলেকট্রনের দূরত্ব এর শক্তির সমানুপাতিক। এই মডেলানুসারে ইলেকট্রণ অবিরত শক্তি বিকিরণ করে না। এরা সহসা শক্তি বিকিরণ বা গ্রহণ করে এক কক্ষপথ থেকে অন্য কক্ষপথে লাফ দেয় যা কোয়ান্টাম লাফ (কোয়ান্টাম লিপ) নামে পরিচিত। শক্তি শোষন বা বিচ্ছুরণের ফলে স্পেকট্রাম বা বর্ণালী উৎপন্ন হয়।


title: পারমাণবিক তত্ত্ব

text: বোর মডেল শতভাগ নির্ভুল ছিলোনা। এটা হাইড্রোজেনের বর্ণালি ব্যাখ্যা করতে সক্ষম হলেও বহুইলেকট্রনবিশিষ্ট পরমাণুর বর্ণালি ব্যাখ্যা করতে পারে না। অধুনা বর্ণালীগ্রাফী প্রযুক্তির (স্পেকট্রোগ্রাফিক টেকনোলজি) উন্নয়ন সাধন হওয়ায় হাইড্রোজেন বর্ণালীতে নতুন রেখার উদ্ভব হয়েছে যা বোর মডেল ব্যাখ্যা করতে পারে না। ১৯১৬ সালে আরনোল্ড সমারফিল্ড এই অতিরিক্ত রেখার ব্যাখ্যা দিতে বোর মডেলে উপবৃত্তাকার কক্ষপথ যুক্ত করেন। কিন্তু এই নতুন মডেল খুবই জটিল।


title: পারমাণবিক তত্ত্ব

text: আইসোটোপ হল একই মৌলিক পদার্থের ভিন্ন ভিন্ন পরমাণু যাদের পারমাণবিক সংখ্যা একই তবে নিউক্লিয়াসে নিউট্রনের সংখ্যা ভিন্ন। আইসোটপসমূহের পারমাণবিক সংখ্যা একই হলেও ভর সংখ্যা ভিন্ন। প্রোটনের সংখ্যা একই থাকায় আইসোটোপসমূহের রাসায়নিক ও ভৌত ধর্মে অনেক সাদৃশ্য বিদ্যমান। হাইড্রোজেনের আইসোটোপ তিনটি। পোট্রিয়াম, ডিউটেরিয়াম, টিট্রিয়াম। হাইড্রোজেনের পারমাণবিক সংখ্যা ১, তাই এই সকল আইসোটোপে নিউট্রনের সংখ্যা হল যথাক্রমে ২-১=১, ৩-১=২ এবং ৪-১=৩। সংক্ষেপে, আইসোটোপসমূহ ভিন্ন নিউট্রন সংখ্যা বিশিষ্ট একই পদার্থের পরমাণু। এদের প্রোটন ও ইলেকট্রন সংখ্যা একই।


title: পারমাণবিক তত্ত্ব

text: পদার্থের তেজস্ক্রিয় ক্ষয় এর উপর পরীক্ষাকালীন সময়ে ১৯১৩ সালে তেজস্ক্রিয় রসায়ণবিদ ফ্রেডরিক সোড্ডে পর্যায় সারণীর একই স্থানে একাধিক মৌলের অবস্থান। আবিষ্কার করেন একই ধরণের বৈশিষ্ট্যবহনকারী পর্যায়সারণীতে একই স্থানদখলকারী এই কণাসমূহকে মার্গারেট টোড ‘“আইসোটোপ”’ নামকরণ করেন।


title: পারমাণবিক তত্ত্ব

text: একই বছর জে জে থমসন একটি পরীক্ষা পরিচালনা করেন যেখানে চৌম্বকীয় ও তড়িৎ ক্ষেত্রের মধ্য দিয়ে নিয়ন আয়নের প্রবাহ পরিচালনা করেন যা অপর প্রান্তে একটি ফটোগ্রাফিক পাতে বাঁধা পায়।তিনি পাতে বাঁধাপ্রাপ্ত নিয়ন আলোর দুটি বিচ্যুতি দেখতে পান। থমসন এই সিদ্ধান্তে উপনিত হন যে এখানে উপস্থিত কিছু নিয়ন আয়নের ঘনত্ব আলাদা ১৯৩২ সালে নিউট্রন আবিষ্কারের পর একই মৌলের ভিন্ন ভর থাকার ব্যাখ্যা উদঘাটিত হয়।


title: বাংলাদেশের ডেন্টাল কলেজসমুহের তালিকা

text: বাংলাদেশে ডেন্টাল স্কুলসমুহ সাধারণত ডেন্টাল কলেজ হিসেবে অধিক পরিচিত। মেডিকেল চিকিৎসা শিক্ষার ন্যায় ডেন্টাল চিকিৎসা শিক্ষা দেশের বিভিন্ন প্রান্তে অবস্থিত ডেন্টাল কলেজসমুহের আওতায় পরিচালিত হয়। সরকারী অর্থায়ণে পরিচালিত বিভিন্ন বিশ্ববিদ্যালয়ের মেডিকেল অনুষদের অধীনে এ-সকল ডেন্টাল স্কুলসমুহ পরিচালিত হয়ে থাকে। স্নাতক পর্যায়ে বি.ডি.এস শিক্ষাক্রম পরিচালনার জন্য সংশ্লিষ্ট বিশ্ববিদ্যালয়সমুহ ডেন্টাল কলেজ পরিচালনা ও পর্যবেক্ষণ করে এবং এর প্রয়োজনে পেশাদার পরীক্ষাগ্রহণ, সিলেবাস প্রণয়ন, শিক্ষা পদ্ধতি ঠিক করাসহ যাবতীয় একাডেমিক কার্যক্রম নিয়ন্ত্রণ করে থাকে।


title: বাংলাদেশের ডেন্টাল কলেজসমুহের তালিকা

text:
ঢাকা বিশ্ববিদ্যালয়ের অধিভুক্ত ডেন্টাল কলেজসমুহের তালিকা
চট্টগ্রাম বিশ্ববিদ্যালযের অধিভুক্ত ডেন্টাল কলেজসমুহ
রাজশাহী বিশ্ববিদ্যালযের অধিভুক্ত ডেন্টাল কলেজসমুহ
শাবিপ্রবি এবং সাস্ট-এর অধিভুক্ত ডেন্টাল কলেজসমুহ


title: বেগুনি বিগ্নোনিয়া

text: বিগ্নোনিয়া () হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে Saritaea magnifica, এবং এর ইংরেজি নাম হচ্ছে glowvine. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার।


title: রাঙা ঠোঁট

text: রাঙা ঠোঁট বা লাল ঠোঁট (), (বৈজ্ঞানিক নাম: Psychotria elata) হচ্ছে রুবিয়াসি পরিবারের একটি উদ্ভিদ প্রজাতি। এদের ফুল হয় ছোট এবং মঞ্জরীপত্র দেখতে ফুলের মতো। পরে যখন ফুল-কুঁড়ি বের হয় তখন আর এর রাঙ্গা ঠোটের সৌন্দর্য থাকে না। এই মঞ্জরীপত্র ফুলের পাপড়ির মতই কাজ করে হামিংবার্ড বা পতঙ্গকে আকর্ষণ করার জন্যে। দক্ষিণ আমেরিকার বর্ষাবনের গাছ, এখন অনেক কম দেখা যায় সম্ভবত পরিবেশ দূষণের কারণে।


title: ইন্দোনেশিয়া এয়ারএশিয়া ফ্লাইট ৮৫০১

text: ইন্দোনেশিয়া এয়ারএশিয়া ফ্লাইট ৮৫০১ (QZ8501/AWQ8501) ইন্দোনেশিয়া এয়ারএশিয়া বিমানটি ইন্দোনেশিয়া থেকে সিঙ্গাপুর যাওয়ার পথে ২৮ ডিসেম্বর, ২০১৪ সালে হারিয়ে যায়, এসময় বিমানটিতে ১৫৫ জন যাত্রী এবং ৭ জন কর্মী ছিল। ইন্দোনেশিয়া এয়ারএশিয়া মালেশিয়ার অধিভুক্ত কম খরচের একটি বিমান সংস্থা।


title: ইন্দোনেশিয়া এয়ারএশিয়া ফ্লাইট ৮৫০১

text: প্রাথমিক পর্যায়ে- ভারি ঝড়বৃষ্টি এবং বজ্রপাৎ; বিমানটির নিখজের কারণ হিসাবে বিবেচনা করা হয়েছিল।


title: ইন্দোনেশিয়া এয়ারএশিয়া ফ্লাইট ৮৫০১

text: ফ্লাইটটি পশ্চিম ইন্দোনেশিয়ান সময় (ইউটিসি+০৭) ০৫.৩৫ মিনিটে জুরাবায়ার জুনাইদা আন্তর্জাতিক বিমানবন্দর থেকে উড্ডয়ন করে এবং চাঙ্গি আন্তর্জাতিক বিমানবন্দরে সিঙ্গাপুর স্থানীয় সময় (ইউটিসি+০৮)সকাল ০৮ঃ৩০ মিনিটে অবতরন করার কথা ছিল। বিমানটি ইন্দোনেশিয়ান এয়ার ট্রাফিক নিয়ন্ত্রণ অধীনে থাকার সময় খারাপ আবহাওয়া কারণ দেখিয়ে মূল ফ্লাইট পাথ থেকে বিচ্যুতির অণুরোধ জানায়। পাইলট পুরু মেঘ এড়াতে আরোহনের অণুরোধ করেছিল, যদিও ট্রান্সপন্ডার দ্বারা নির্দেশিত এবং ফ্লাইটরাডার দ্বারা সংগৃহীত উচ্চতা ছিল . এয়ার ট্রাফিক নিয়ন্ত্রকের সঙ্গে বিমানটির যোগাযোগ বিচ্ছিন্ন হয় স্থানীয় সময় সকাল ০৬ঃ১৭ মিনিটে যখন বিমানটি জাভা সাগরে বেলিতাং দ্বীপের কাছাকাছি ছিল ইন্দোনেশিয়ান এয়ার ট্রাফিক নিয়ন্ত্রণ অধীনে, স্বাভাবিক উচ্চতা ও গতিতে একটি আবহাওয়া বিশ্লেষণ বলছে, বিমান নিখোঁজের কয়েক মিনিট পূর্বে একটি ঝড়ের কবলে পরেছিল। জাভা দ্বীপ


title: ইন্দোনেশিয়া এয়ারএশিয়া ফ্লাইট ৮৫০১

text: ইন্দোনেশিয়ান পরিবহন মন্ত্রণালয় বলেছে, নিখোঁজ বিমান থেকে কোন বিপদ সংকেত পাঠানো হয়নি।


title: ইন্দোনেশিয়া এয়ারএশিয়া ফ্লাইট ৮৫০১

text: বিমানটির নির্মাতা সংস্থা এয়ারবাস (মডেল - ৩২০) ক্রমিক নং ৩৬৪৮, বিমান নিবন্ধন নন PK-AXC. এটি প্রথম উড্ডয়ন করে ২৫ সেপ্টেম্বর, ২০০৮ এবং এয়ারএশিয়াকে হস্তান্তর করা হয় ১৫ অক্টোবর, ২০০৮। বিমান প্রায় ১৩,৬০০ ফ্লাইট এবং প্রায় ২৩,০০০ ফ্লাইট ঘন্টা চলেছে। এটির সর্বশেষ নির্ধারিত রক্ষনাবেক্ষন করা হয় ১৬ নভেম্বর, ২০১৪ সালে। বিমানতে দুটি আন্তর্জাতিক CFM56-5B6 ইঞ্জিন এবং ১৮০ জন যাত্রী বহন করার জন্য তৈরি।


title: ইন্দোনেশিয়া এয়ারএশিয়া ফ্লাইট ৮৫০১

text: এয়ারএশিয়া ১৬২ জন যাত্রী ও ক্রূর জাতীয়তা প্রকাশ করেছে, যাদের মধ্যে ১৪৪ জন বয়স্ক, ১৭ শিশু এবং একটি নবজাতক।


title: ইন্দোনেশিয়া এয়ারএশিয়া ফ্লাইট ৮৫০১

text: বিমানে পাইলট ছিলেন:


title: চট্টগ্রামের ইসলামী ঐতিহ্য

text:
চট্টগ্রামের ইসলামী ঐতিহ্য গ্রন্থটি প্রতিথযশা ঐতিহাসিক,চট্টগ্রাম বিশ্ববিদ্যালয়ের সাবেক উপাচার্য প্রফেসর ইমেরিটাস ডক্টর আবদুল করিম রচিত একটি ইতিহাসভিত্তিক গ্রন্থ।
ডক্টর আবদুল করিম রচিত এই গ্রন্থটি প্রথম ২০০২ সালের ২২ মার্চে প্রকাশিত হয়।
গ্রন্থটির প্রকাশক প্রজ্ঞালোক প্রকাশনীর মালিক রেহেনা চৌধুরী।
গ্রন্থটি মূলত চট্টগ্রামে ইসলামের ইতিহাসকে তুলে ধরার চেষ্টা করা হয়েছে। এই গ্রন্থে মুসলিম আমলের সংগ্রহকৃত আরবি ফারসি শিলালিপি সংগ্রহ, শিলালিপি পাঠ এবং এসব শিলালিপির অনুবাদ তুলে ধরা হয়েছে। গ্রন্থটির অনুচ্ছেদগুলো নিম্নে তুলে ধরা হল


title: সেন্ট যোসেফস্ উচ্চ বিদ্যালয়, বনপাড়া, নাটোর

text: সেন্ট যোসেফস্ উচ্চ বিদ্যালয় নাটোর জেলার বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। এই বিদ্যালয়টি রাজশাহী অঞ্চলের নাটোরের একটি সুনাম ধন্য শিক্ষা প্রতিষ্ঠান। এখানকার অনেক প্রাক্তন ছাত্র মুক্তিযোদ্ধা, ডক্টরেট, চিকিৎসক, প্রকৌশলী, আইনজীবী ও সরকারি কর্মকর্তা । স্কুলটি ২০১৩ সালে ৫০ বছরের জুবিলী পালন করেছে। এই স্কুলটি বাঙালিদের সাথে আদিবাসীরাও শিক্ষা লাভ করে প্রতিষ্ঠিত হয়েছেন এবং দেশ ও জাতির কল্যাণে অবদান রেখে যাচ্ছে ।


text:
১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদিমনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন।
১৯৬৩ সালে ভেরপল্লী ও চেসকাতোর অক্লান্ত চেষ্ঠায় বর্তমান গীর্জার সংলগ্ন চত্বরে নিমিত হয় ১১ কক্ষ বিশিষ্ট ইংরেজী U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক সহযোগিতা করেন মরহুম সাব্দুল আলী প্রমানিক। এসময়েই স্কুলটি জুনিয়র হাই স্কুলে উন্নিত করা হয়।
বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। প্রধান শিক্ষক লাজারুশ রোজারিও’র নেতৃত্বে প্রায় ৫০জন শিক্ষক-শিক্ষিকা তাদের শিক্ষা দিয়ে যাচ্ছেন।


text: ১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে।


title: ওয়াহাব রিয়াজ

text: ওয়াহাব রিয়াজ (পাঞ্জাবি, ) হলেন একজন পাকিস্তানী আন্তর্জাতিক ক্রিকেটার। তিনি বা-হাতি ফাস্ট বোলার এবং ডান হাতি ব্যাটসম্যান হিসেবে পরিচিত। রিয়াজ লাহোরের এইটসান কলেজের সাবেক ছাত্র। তিনি প্রায়শই গতিতে বল করতে পারেন এবং বল করে থাকেন।


title: ওয়াহাব রিয়াজ

text: ওয়াহাব রিয়াজের ২০১০ সালের সিরিজের তৃতীয় টেস্টে ইংল্যান্ডের বিরুদ্ধে তার টেস্ট ক্রিকেটে অভিষেক হয়। ইংল্যান্ড প্রথমে ব্যাটিং করতে নামে এবং ওয়াহাব ৬৩ রান খরচ করে ৫ উইকেট লাভ করেন। পাকিস্তানের প্রথম ইনিংসে ওয়াহাব ৩ নং ব্যাটিং করতে নেমে ২৭ রান করেন।


title: ওয়াহাব রিয়াজ

text: ১ মার্চ, ২০১৫ তারিখে ব্রিসবেন ক্রিকেট গ্রাউন্ডে অনুষ্ঠিত ক্রিকেট বিশ্বকাপে পাকিস্তানের প্রথম ক্রিকেটার হিসেবে বিশ্বকাপের কোন খেলায় রিয়াজ অর্ধ-শতকসহ ৪ উইকেট লাভ করেন। খেলায় তিনি ম্যান অব দ্য ম্যাচের পুরস্কার লাভ করেন।


title: কালনীর ঢেউ

text: কালনীর ঢেউ বাংলা লোকশিল্পের অন্যতম দিকপাল বাউল সম্রাট শাহ আবদুল করিম রচিত একটি গানের বই।


title: কালনীর ঢেউ

text:
গ্রন্থটির প্রকাশক হচ্ছেন মোঃ নুরজালাল (বাবুল)।১৩৮৮ বঙ্গাব্দের আশ্বিনে (১৯৮১ সালের সেপ্টেম্বর মাসে) গ্রন্থটি প্রথম প্রকাশিত হয়। বর্তমানে গ্রন্থটির ষষ্ঠ সংস্করণ বাজারে পাওয়া যাচ্ছে।
বিভিন্ন ধরনের সর্বমোট ১৬৭টি গান নিয়ে গ্রন্থটি রচিত হয়েছে। প্রকাশক গানগুলোকে বিভিন্ন শ্রেণীতে বিভক্ত করেছেন। শ্রেণীগুলো হচ্ছে


title: কর্ণ শর্মা

text: কর্ণ বিনোদ শর্মা (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য কর্ণ শর্মা অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।


title: কর্ণ শর্মা

text: ২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লীগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।


title: কর্ণ শর্মা

text: ৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।


title: কর্ণ শর্মা

text: ৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।


title: কর্ণ শর্মা

text: আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।


title: নাফাখুম জলপ্রপাত

text: নাফাখুম জলপ্রপাত, বান্দরবান জেলায় অবস্থিত একটি প্রাকৃতিক জলপ্রপাত। মারমা ভাষায় "খুম" মানে জলপ্রপাত। এটি বাংলাদেশের সবচেয়ে বড় জলপ্রপাত।


title: নাফাখুম জলপ্রপাত

text: বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত। বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবন হতে ৭৯ কিঃমিঃ দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘন্টার হাঁটা পথ দূরত্বে এই জলপ্রপাত।


title: নাফাখুম জলপ্রপাত

text: বান্দরবান শহর থেকে থানচি উপজেলা সদরের দূরত্ব ৭৯ কিঃমিঃ। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘন্টা।


title: নাফাখুম জলপ্রপাত

text: বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘন্টা। তিন্দু থেকে রেমাক্রি যেতে লাগবে আরও আড়াই ঘন্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন।


title: নাফাখুম জলপ্রপাত

text: রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘন্টা উঁচু-নীচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘন্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়।


title: নাফাখুম জলপ্রপাত

text: রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে।


title: দ্য ইন্টারভিউ

text: দি ইন্টারভিউ (ইংরেজি: The Interview, বাংলা অনুবাদ: "সাক্ষাৎকার") ২০১৪ সালে মুক্তিপ্রাপ্ত একটি রাজনৈতিক কমেডি নির্ভর আমেরিকান চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়।


title: চিলাহাটি ইউনিয়ন

text: চিলাহাটি ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।


title: চিলাহাটি ইউনিয়ন

text: এই ইউনিয়নের আয়তন ২২.৫ বর্গ কিলোমিটার (১২০৯১ একর)।


title: চিলাহাটি ইউনিয়ন

text: ১নং চিলাহাটি ইউনিয়নটি পঞ্চগড় জেলার দেবীগঞ্জ থানরা সর্ব উত্তরে অবস্থিত।


title: চিলাহাটি ইউনিয়ন

text: এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ৬৮টি এবং মৌজা সংখ্যা ৬টি।


title: চিলাহাটি ইউনিয়ন

text: এই এলাকায় সর্বমোট ৩০১০০ জন বাস করে যার মধ্যে পুরুষ ১৫৬৯০ জন এবং মহিলা ১৪৪১০ জন।


title: চিলাহাটি ইউনিয়ন

text:
এই এলাকায় ৩টি প্রাথমিক বিদ্যালয়. ১টি উচ্চ বিদ্যালয় এবং ১টি কলেজ রয়েছে।
এই ইউনিয়নের শিক্ষার হার শতকরা প্রায় ৭৮%।
ঢাকা থেকেঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলাডোমার উপজেলা পর্যন্ত ০৬ কিঃমি উত্তর দিকে আসলে দেবীগঞ্জ উপজেলা পরিষদ। দেবীগঞ্জ উপজেলা থেকে ২০.০০ কিঃমিঃ উত্তর পার্শ্বে ১নং চিলাহাটি ইউনিয়ন পরিষদ অবস্থিত।
পঞ্চগড়- দেবীগঞ্জ থেকে জাতীয় মহাসড়ক পথে বোদা উপজেলা পর্যন্ত এবং বোদা থেকে পূর্ব দিকে ১৯ কিঃমিঃ আসলে পূর্ব পার্শ্বে ১৯.০০কিঃমিঃ ১নং চিলাহাটি ইউনিয়ন পরিষদ।
দিনাজপুর- ১নং চিলাহাটি দিনাজপুরথেকে মহাসড়ক পথে ৪০ কিঃমিঃ পথ আসলে বীরগঞ্জ উপজেলা, বীরগঞ্জ থেকে ২০ কিঃমি উত্তরে খানসামা, ২০ কিঃমিঃ উত্তরে ঝাড়বাড়ী নামক বাজার এবং ঝাড়বাড়ী থেকেপর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৮৩কিঃমি (দিনাজপুর-১নং চিলাহাটি) পথ আসলে ১নং চিলাহাটি ইউনিয়ন পরিষদ।
দেবীগঞ্জ উপজেলা


title: শালডাঙ্গা ইউনিয়ন

text: শালডাঙ্গা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।


title: শালডাঙ্গা ইউনিয়ন

text: এই ইউনিয়নের আয়তন ২১.৫ বর্গ কিলোমিটার (৬৯৬৪ একর)।


title: শালডাঙ্গা ইউনিয়ন

text: দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে বোদা উপজেলা।


title: শালডাঙ্গা ইউনিয়ন

text: শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়নের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো নূহ্ নবীর প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল।


title: শালডাঙ্গা ইউনিয়ন

text: শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। বৃটিশ আমলে এ অঞ্চলের শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । বৃটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে।


title: শালডাঙ্গা ইউনিয়ন

text: এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি।


title: শালডাঙ্গা ইউনিয়ন

text: এই এলাকায় সর্বমোট ১৮০৩৪ জন বাস করে।


title: শালডাঙ্গা ইউনিয়ন

text: এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে।


title: শালডাঙ্গা ইউনিয়ন

text: পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর গ্রামে অবস্থিত।


title: শালডাঙ্গা ইউনিয়ন

text:
এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো
দেবীগঞ্জ উপজেলা


title: বিষেন সিং বেদী

text: বিষেন সিং বেদী (; ; জন্ম: ২৫ সেপ্টেম্বর, ১৯৪৬) অমৃতসরে জন্মগ্রহণকারী ভারতের সাবেক প্রথিতযশা আন্তর্জাতিক ক্রিকেটার। ভারত ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করতেন। ১৯৬৬ থেকে ১৯৭৯ সময়কালে ভারতের পক্ষে টেস্ট ক্রিকেটে অংশগ্রহণ করেন। এছাড়াও তিনি জাতীয় দলকে ২২ টেস্টে নেতৃত্ব দেন। তাঁর সময়কালেই ভারতে স্পিন জনপ্রিয়তা অর্জন করতে শুরু করে। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, ভাগবত চন্দ্রশেখর ও শ্রীনিবাসন ভেঙ্কটরাঘবনকে নিয়ে ভারতীয় স্পিন জগতে একচ্ছত্র আধিপত্য বিস্তারে ব্যাপক ভূমিকা রাখেন।


title: বিষেন সিং বেদী

text: পনের বছর বয়সে উত্তর পাঞ্জাবের পক্ষে ঘরোয়া ক্রিকেট খেলতে শুরু করেন। এর মাত্র দুই বছর পূর্ব থেকে ক্রিকেটে হাতে খড়ি হয়। পরবর্তীতে ১৯৬৮-৬৯ মৌসুম থেকে রঞ্জি ট্রফিতে দিল্লির পক্ষে খেলতে থাকেন। তন্মধ্যে ১৯৭৪-৭৫ মৌসুমে রেকর্ডসংখ্যক ৬৪ উইকেট লাভ করেন। এছাড়াও ইংল্যান্ডের কাউন্টি ক্রিকেটে অনেকগুলো বছর নর্দাম্পটনশায়ারের প্রতিনিধিত্ব করেন। প্রথম-শ্রেণীর ক্রিকেটে ১৫৬০ উইকেট নিয়ে খেলোয়াড়ী জীবন সমাপ্ত করেন যা যে-কোন ভারতীয় ক্রিকেটারদের মধ্যে সর্বোচ্চ।


title: বিষেন সিং বেদী

text: ১৯৬৯-৭০ মৌসুমে কলকাতায় অনুষ্ঠিত সফরকারী অস্ট্রেলিয়ার বিপক্ষে তিনি তাঁর সেরা বোলিং পরিসংখ্যান ৭/৯৮ লাভ করেন। ১৯৭৮-৭৯ মৌসুমে পার্থে একই দলের বিরুদ্ধে টেস্টের সেরা ১০/১৯৪ করেন। ১৯৭৬ সালে কানপুরে নিউজিল্যান্ডের বিরুদ্ধে অনুষ্ঠিত টেস্টে একমাত্র অর্ধ-শতক ও অপরাজিত ৫০* রান করেন। একই মৌসুমে মনসুর আলি খান পতৌদি'র পরিবর্তে দলের অধিনায়ক মনোনীত হয়। অধিনায়ক হিসেবে ১৯৭৬ সালে পোর্ট-অব-স্পেনে অনুষ্ঠিত ওয়েস্ট ইন্ডিজের বিপক্ষে তৃতীয় টেস্টে প্রথম জয় পান। ঐ খেলায় ভারত তৎকালীন ৪র্থ ইনিংসে রেকর্ড ৪০৬ রান সংগ্রহ করে ভারত স্মরণীয় জয় পায়। এরপর নিউজিল্যান্ডের বিপক্ষে নিজ দেশে ২-০ সিরিজে জয় পায়। কিন্তু ধারাবাহিকভাবে ইংল্যান্ডের বিপক্ষে নিজ দেশে ৩-১, বিদেশে অস্ট্রেলিয়ার বিপক্ষে ৩-২ এবং পাকিস্তানের বিপক্ষে ২-০ সিরিজ পরাজয়ের ফলে সুনীল গাভাস্কার তাঁর স্থলাভিষিক্ত হন।